ΑΡΧΑΙΚΟΣ ΝΑΟΣ-ΛΕΥΚΑΚΙΑ | 8.848 m\nΣτα Λευκάκια υπάρχει μια ταμπέλα που πληροφορεί τον ταξιδιώτη πως υπάρχει Αρχαϊκός ναός.Αλλά απ ότι είδα μάλλον αρχαϊκοί τάφοι πρέπει να είναι.Χρησιμοποιώ τη λέξη πρέπει γιατί δεν υπάρχει τίποτ άλλο επεξηγηματικό δηλαδή κάποιος πίνακας (έστω και κιτρινισμένος) που να πληροφορεί επαρκώς για το τι είναι .\nΕγώ ξεκίνησα από το Δρέπανο και με το ποδήλατό μου έκανα μια κυκλική διαδρομή .Δηλαδή Δρέπανο-Ασίνη-Λευκάκια-Δρέπανο.10χλμ περίπου.Εύκολη διαδρομή στην οποία μπορούμε να προσθέσουμε και μερικά ακόμα στοιχεία που θα την κάνουν πιο ενδιαφέρουσα όπως επίσκεψη στο ναό Μεταμόρφωσης που είναι κοντά ή το γύρο της λίμνης στο Βιβάρι.\non Αύγουστος 8, 2009 at 9:53πμ Σχολιάστε\nThe URI to TrackBack this entry is: https://8848m.wordpress.com/2009/08/08/arx/trackback/


Τα μάτια των νέων που βλέπουνμακριά... - Ειδήσεις - νέα - Το Βήμα Online\nΤα μάτια των νέων που βλέπουνμακριά…\nΑρχόντισσα της Μακεδονίας λένε την Καστοριά και η ακρίβεια του χαρακτηρισμού αποδεικνύεται εύκολα: μια από τις ομορφότερες πόλεις των Βαλκανίων, γεμάτη αξιοθέατα, με τα κομμάτια του παλιού Ιουστινιάνειου Τείχους της να σώζονται ως σήμερα, και τη λίμνη της να έχει χαρακτηρισθεί ως Μνηµείο Φυσικού Κάλλους. Εκείνο για το οποίο όμως φαίνεται ότι είναι υπερήφανη η Καστοριά σήμερα είναι η νέα γενιά της: οι νέοι και οι νέες της που αναλαμβάνουν σήμερα να την παρουσιάσουν από τις σελίδες της μαθητικής τους εφημερίδας.\nΤο 1ο Πρότυπο Λύκειο της Καστοριάς, οι εκπαιδευτικοί του και οι μαθήτριες και μαθητές του παρουσιάζουν έτσι την πόλη τους, μας θυμίζουν την ιστορία της, μελετούν τη λίμνη που αποτελεί μοναδικό σημείο αναφοράς της περιοχής στη διάρκεια της ιστορίας της, εξερευνούν τους δρόμους και τα μνημεία της, παίρνουν συνεντεύξεις και βγάζουν φωτογραφίες. Παράλληλα γράφουν την άποψή τους για όσα μελετούν, εκφράζουν τις θέσεις τους, αναρωτιούνται για το μέλλον τους και ζητούν από την Πολιτεία στήριξη της Καστοριάς (στήριξη της Περιφέρειας), ώστε να μπορέσουν να γυρίσουν πίσω σ’ αυτήν, να εργαστούν, να δημιουργήσουν ένα νέο, γεμάτο ελπίδα, κοινό μέλλον.\nΣτις επόμενες σελίδες λοιπόν, η ιστορία, το παρελθόν, αλλά και το μέλλον της Καστοριάς, μέσα από τη ματιά των νέων της…


Πάει για τριπλό "κόλπο" ο Ολυμπιακός της Α2\nBasket - Γενικά\nΌπως αναφέρει το basketblog, οι Πειραιώτες κινούνται δυναμικά στο μεταγραφικό παζάρι, καθώς ο Παπαδιονυσίου φέτος με τη φανέλα του Χαριλάου Τρικούπη πραγματοποίησε εξαιρετική σεζόν και κατά πολλούς θεωρείται ίσως και ο MVP της Α2. Κατέκτησε άλλωστε και το πρωτάθλημα-άνοδο με την ομάδα από το Μεσολόγγι. Μέτρησε 15,6 πόντους, 5 ριμπάουντ, 2,8 ασίστ και 40% στο τρίποντο κατά μέσο όρο ανά παιχνίδι σε συνολικά 21 αγώνες.\nΠλέον, στα 28 του χρόνια, ο Στάθης Παπαδιονυσίου αναμένεται να προσφέρει εμπειρία και βοήθεια στους νεαρούς αθλητές που θα διαθέτει στο ρόστερ του ο Ολυμπιακός Β’ και τη νέα χρονιά στο πρωτάθλημα της Α2. Είναι ένας εμβληματικός αθλητής της κατηγορίας με πλούσιο βιογραφικό, καθώς έχει αγωνιστεί σε Ηρακλή, Αίολο Αστακού, Παγκράτι , ΑΕΚ, Δούκα και Ίκαρο Καλλιθέας.\nΟ Κουρτίδης είναι μόλις 19 ετών και φέτος αγωνίστηκε με τη Δάφνη Δαφνίου. Είναι ένας αρκετά ταλαντούχος αθλητής και στο παρελθόν είχε αποκτήσει πολλές «εικόνες» καθώς μετράει σημαντικές διακρίσεις με τις μικρές Εθνικές ομάδες και φυσικά βρέθηκε και στην ομάδα του Άρη, με την οποία αγωνίστηκε και στο FIBA Europe Cup. Φέτος μέτρησε με την ομάδα από το Χαϊδάρι 5,1 πόντους, 2 ριμπάουντ και 1 ασίστ μ.ο. ανά παιχνίδι σε συνολικά 14 αγώνες που είχε συμμετοχή.\nΟ τρίτος των επερχόμενων μεταγραφών του Ολυμπιακού Β’ είναι ένας αρκετά ελπιδοφόρος νεαρός αθλητής, που «τράβηξε τα βλέμματα πάνω του» φέτος στην Α2 με τον Απόλλωνα Πάτρας. Ο λόγος για τον Κωνσταντίνο Κάδρα. Ο Κάδρας είναι 19 ετών, έχει ύψος 2,05 και είναι ένας πολλά υποσχόμενος σέντερ.\nΣτα γκολπόστ της Καλλιθέας ο Τάσος Κουρεπίνης


Χαρίτσης: Πρέπει να υπάρχουν καθαρές θέσεις στο δρόμο προς τις κάλπες – Newsbeast\n«Η Τουρκία είναι αυτή που παραβιάζει το διεθνές Δίκαιο, και πρέπει να μειώσει αυτή την επιθετικότητα»\n• Χαρίτσης: Η διάλυση της ελληνικής οικονομίας δεν είναι μονόδρομος\nΣαββατο, 29 Ιουνιου 2019, 12:43\nΜΟΛΙΣ ΣΚΟΥΠΙΣΑΜΕ ΓΙΑ ΝΑ ΠΕΡΑΣΕΤΕ.\nΕΧΟΥΜΕ ΚΟΚΚΙΝΟ ΧΑΛΙ\nΚΑΙ ΕΤΟΙΜΟΥΣ ΛΑΘΡΟ\nΝΑ ΣΑΣ ΚΑΝΟΥΝ ΑΠΟΛΑΥΣΤΙΚΟ ΜΑΑΣΑΖ.\nΠαρασκευη, 28 Ιουνιου 2019, 19:48\nΤΙ ΘΑ ΠΕΙ ΑΙΣΧΟΣ ΚΑΙ ΝΤΡΟΠΗ.\nΠΙΣΤΕΥΩ ΟΤΙ ΘΑ ΤΟ ΘΥΜΗΘΕΙΤΕ ΜΕΤΑ ΤΙΣ ΕΚΛΟΓΕΣ.\nΚΑΙ ΦΥΣΙΚΑ Ο ΣΥΡΙΖΑ ΔΕΥΤΕΡΟΣ ΜΕ 10% ΚΑΤΩ .ΝΑ ΤΟ ΘΥΜΑΣΑΙ.


Ρομπέν των Κυριακών: Η γιαγιά\nΈνα από τα αστέρια που κοιτάς εκεί ψηλά, έχει σίγουρα γραμμένο το όνομά της...\n24 Αυγούστου 2009 - 11:02 π.μ.\nΔεν περίμενα να διαβασω αυτό όταν ανοιξα το μπλογκ σου... Ο Θεός να την αναπαύσει. Εκτός από μακριά σε χρόνο η ζωή της ήταν μεστή από το μεγαλείο και την τραγικότητα του ανθρώπου. Πιστεύω ότι μια από τις σημαντικές χαρές της θα ήταν η αγάπη σου για αυτην που αποπνεει αυτη σου η καταχωρηση.\n22 augoustou pali , gennithike i mama mou opia omos ezise poli ligo. ainigma..kakou\nomos posa einai oristika, den ξερω.\n"Στα ενενήντα οκτώ κανένα φως δεν εκπηγάζει.. από φυσικό κάλλος:)\n26 Αυγούστου 2009 - 5:05 μ.μ.\nΠιστεύω ότι θα τους ξαναδούμε, ninni.\n27 Αυγούστου 2009 - 1:29 μ.μ.\nKάποτε είχες πει ότι αυτές οι μανάδες ήταν φτιαγμένες από άλλο υλικό...\nΝα τη θυμάστε πάντα κι αυτό θα αντικαθιστά την αίσθηση της απώλειας και...\nσίγουρα εχουν στήσει γλέντι εκεί ψηλά! :)\n28 Αυγούστου 2009 - 3:16 μ.μ.\nah you greeks are u general(ly= religious?\n28 Αυγούστου 2009 - 9:07 μ.μ.\nΠολυ συγκινητικη η απωλεια της γιαγιας σου.Τις ιδιες αποριες ειχα κι εγω οταν πεθανε η δικια μου 3 χρονια σχεδον πριν.\nΔιαπιστωσα μερικες ομοιοτητες.\n"Ένα μυστήριο, ένα αίνιγμα κακού είναι ο αφανισμός του προσώπου από τον ορατό κόσμο. Αυτή που ήταν έπαψε να είναι, οριστικά κι αμετάκλητα."\nΚι εγω την ιδια αντιδραση ειχα.Ειναι φοβερα εκνευριστικη αυτη η απουσια.Πως γινεται αυτο το πραγμα.Ειναι αφορητη αυτη η σιωπη που θες να φωναξει μιλα,μιλα μιλα παναθεμα σε.\nΚι η δικια μου γιαγια ειχε απολυτη προσαρμογη στη ζωη.Ηξερα τα παντα που συνεβαιναν.Ποτε δεν αποσυρθηκε σε ασχολιες ηλικωμενων να ζει με τις αναμνησεις.Ενα σφουγγαρι.Που γυμναζε τον εγκεφαλο της.Τελικα αυτο πρεπει να ειναι το μυστικο\nγια να μην ερχεται η νοσος Alzheimer.Η συνεχης εκγυμναση του νου.\nΠραγματικα η γιαγια σου φαινεται απο την φωτογραφια οτι ειχε ενα λαμπερο προσωπο κι οτι η ψυχη της ελαμπε.Μερικα πραγματα δεν κρυβονται.Ειναι μια παρα πολυ συμπαθητικη γιαγιουλα στη φωτογραφια και αυτο αντανακλαται απο την ψυχη της.Ουτε χαζογελαει ουτε μιζεριαζει στην ποζα της.Ισορροπει στην αξιοπρεπεια και στην χαρα.\nΠραγματικα σου ευχομαι να τη θυμασαι οσο περισσοτερο μπορεις και αντεξεις.Γιατι εγω πραγματικα δεν πιστευω οτι θα τους ξαναδουμε.Αυτο που εμεινε απο τη γιαγια σου ειναι η μνημη σας απ αυτη.Αν χαθει κι αυτη η υπαρξη της θα χαθει απο παντου και για παντα.\nΚαι κατι αλλο χωρις παρεξηγηση και για να σπασω λιγο το θλιβερο κλιμα.Επειδη ειμαι γιατρος και μου φαινεται περιεργο.Εχεις ενα θεμα με τα ιατρικα λαθη μαλλον.Οχι οτι δεν συμβαινουν αλλα μου φαινεται περιεργο να σας κυνηγουν τα ιατρικα λαθη...Σορρυ κιολας που με το πρωτο σχολιο μου παιρνω τοσο θαρρος.\nΝα σαι παντα καλα.Και να θυμαστε τη γιαγια σου που την συμπαθησα μετα θανατον της.\n7 Σεπτεμβρίου 2009 - 10:28 μ.μ.\nΚώστα,σ' ευχαριστώ για το σχόλιο.\nΊσως να ξενίζει, δύο παιδιά από την ίδια οικογένεια να πεθάνουν από ιατρικό λάθος. Και επίσης, οι γιατροί να ξεγράφουν τη γιαγιά κι εκείνη να μη φεύγει.\nΑπό την άλλη, όταν έχεις μια τεράστια οικογένεια, στατιστικά σου αναλογούν περισσότερες συμφορές.\nΑλλά το κυριότερο είναι το εξής: εδώ έχεις έναν παράγοντα που βγάζει την υπόθεση από τη γενική στατιστική και την κατατάσσει σε μια πιο ειδική, όπου τα πάντα μπορεί να συμβούν: όλα αυτά τα λάθη έγιναν σε (στο ίδιο) νοσοκομείο της επαρχίας, κοντά στον τόπο κατοικίας της οικογένειας. Και, φαντάζομαι, ξέρεις τι σημαίνει νοσοκομείο της επαρχίας.\nΑν ποτέ βρισκόμασταν και σου έλεγα λεπτομέρειες, θα σου σηκωνόταν η τρίχα - παρότι είσαι γιατρός και βλέπεις κι ακούς πολλά.\nΆλλωστε, στο τελευταίο σου post στο blog σου, φαίνεται πόσο εκτιμάται η ανθρώπινη ζωή από μια μερίδα γιατρών. Φυσικά δεν είναι όλοι έτσι. Ευτυχώς. Ομολογώ ότι έχω γνωρίσει και άριστους γιατρούς. Εξάλλου η ιατρική κοινότητα δεν είναι παρά μια μικρογραφία ή μια αντανάκλαση της κοινωνίας, δεν είναι έτσι;\n8 Σεπτεμβρίου 2009 - 11:30 π.μ.


Για τη φωτογραφία - Photologio\nΓράφει ο Georges Salameh*\nEικαστικός καλλιτέχνης, Σκηνοθέτης\nΗ δουλειά μου είναι μια ιδιότυπη εμπειρία της καθίζησης, τόσο με τη φυσική όσο και με τη μεταφυσική έννοια. Με τον όρο καθίζηση αναφέρομαι στα στρώματα του χρόνου, στα οποία ζουν υλικά και ιδέες που καταβυθίζονται στο βυθό της Μεσογείου. Τα υλικά μου είναι τα αρχεία, η καταγραφή, οι ανακατασκευές, οι χειρονομίες, η περιπατητική εμπειρία και η αίσθηση της ακοής. Τα ιζήματα αυτά προσκαλούν τον θεατή σε ένα ποιητικό μαίανδρο, μέσα από τη δημιουργική σύγκριση της πραγματικότητας, των γλωσσών και των αφηγήσεων. Όλα τα έργα μου παράγονται σε μεγάλες χρονικές περιόδους, περιμένοντας να συμβεί αυτή η ελάχιστη καθίζηση. Ωστόσο, αυτό που είναι ορατό στο θεατή στο τέλος είναι μόνο η επιφάνεια – το τελευταίο στρώμα.\nΌλες οι απόπειρές μου είναι διαισθητικές απαντήσεις σε διαυγή ερωτήματα. Μοιάζουν περισσότερο με μια γραπτή επιστολή προς ένα φίλο, λόγια ειπωμένα ή αποσιωπημένα τα οποία ρέουν προς τη λήθη. Ωστόσο, και η λήθη αφήνει ιζήματα στην επιφάνεια των πόλεων ή στο βάθος της θάλασσας. Μπορεί, με την πάροδο του χρόνου να γίνει και αυτή μνήμη.\nΑυτή η προσέγγιση διαμορφώνεται μέσω μιας περιπατητικής πρακτικής, η οποία περιστρέφεται γύρω από μια βιωματική, άμεση, μη εννοιολογική μορφή δημιουργίας. Είναι η ήσυχη πλευρά της παρατήρησης του τοπίου, κατά την οποία δίνεται προσοχή στην κατάσταση του νου και όχι στο κυνήγι εξαιρετικών φαινομένων. Αυτή η εσωτερίκευση της προσοχής φέρνει μια πιο νηφάλια και ποιητική ανάγνωση της πραγματικότητας. Είναι ένας αποστασιοποιημένος τρόπος για τη δημιουργία οικείων εικόνων, ανοιχτών σε περισσότερες ερμηνείες.\nΤα τελευταία δέκα χρόνια επιδιώκω να κατανοήσω τη λειτουργία της λήθης, η οποία για εμένα, δεν είναι το αντίθετο της μνήμης, αλλά το εσωτερικό της περίβλημα. Πιστεύω ότι δεν ξεχνάμε, αλλά ξαναγράφουμε τη λήθη με βαθιά ανάγκη για συγχώρηση.\nGeorges Salameh Γιώργος Σαλαμέ Παγκόσμια ημέρα φωτογραφίας


Ολυμπιακό Μέγαρο και Πάρκο στη Λευκωσία της Κύπρου: Η αλληλοδιείσδυση και η ισότιμη συνύπαρξη κτιρίου και πάρκου [pics] - Κατασκευές Κτιρίων\nCasa Cook Kos: Διακρίθηκε ως το δημοφιλέστερο ξενοδοχείο της Thomas Cook σε Ελλάδα και Κύπρο\nΑρχιτεκτονική Μελέτη: ARMON Choros Architektonikis, Photo © Χρίστος Παπαντωνίου\nΟλυμπιακό Μέγαρο και Πάρκο στη Λευκωσία της Κύπρου: Η αλληλοδιείσδυση και η ισότιμη συνύπαρξη κτιρίου και πάρκου [pics]\nΘεωρήθηκε ότι τα περάσματα από το Ένα στο Σύνολο και από το Αρχαίο στο Σύγχρονο μπορούν να πραγματοποιηθούν μέσα από αρχιτεκτονικές μεταβάσεις που να αναπτύσσονται στο χώρο και να μεταφραστούν, μέσω ενδιάμεσων κενών, στη διάρθρωση του κτιρίου σε Κάτοψη και στο διάλογο του με το έδαφος σε Τομή αντίστοιχα.\nΗ συνταύτιση Σώματος και Πνεύματος παραλληλίστηκε με τη συνταύτιση κτιστού και ά-κτιστου, κτιρίου και πάρκου, στο επίπεδο του Χωροταξικού. Στην Κάτοψη, η αναζήτηση μιας διάταξης που να εκφράσει την παράμετρο της Οικουμενικότητας, οδήγησε στην εικόνα του αρχαίου σταδίου.\nΤο κτίριο αναπτύσσεται περιμετρικά ενός κεντρικού κενού, το οποίο ανοίγεται προς την πόλη καλώντας το «έξω» να εισχωρήσει και αφήνοντας το «μέσα» να θεαθεί.\nΣτο Χωροταξικό, το κτίριο δεν παρατίθεται στο πάρκο ούτε το αντίστροφο. Αρχικά το κτιστό εισχωρεί κεντρικά στον αδόμητο χώρο του γηπέδου αφήνοντας το ά-κτιστο να το περιβάλλει, ενώ στη συνέχεια το ά-κτιστο εισχωρεί κεντρικά στο κτιστό και διατρυπώντας το, ενσωματώνεται.\nΗ αλληλοδιείσδυση και ισότιμη συνύπαρξη κτιστού και ά-κτιστου, κτιρίου και πάρκου, ταυτίζεται με την ανάγκη συνύπαρξης υλικού και πνευματικού, άθλησης Σώματος και Πνεύματος.\nΤο κεντρικό κενό, ένας εκτενής χώρος συνάθροισης, αναπτύσσεται διαδοχικά από το πάρκο διαμέσου του σκιερού αίθριου στο χώρο εισόδου και εν συνεχεία διαμέσου της αίθουσας πολλαπλών ξανά στο πάρκο.\nΗ κίνηση στα γραφεία γίνεται εξωτερικά έτσι ώστε οι χώροι να στοιχίζονται εκατέρωθεν των αίθριων, ως θεατές αναμεταξύ τους καθώς και των γεγονότων που παίρνουν μέρος σε αυτά.\nΙδεογράμματα, © ARMON Choros Architektonikis\nΔιαγράμματα, © ARMON Choros Architektonikis\nΧωροταξικό, © ARMON Choros Architektonikis\nΚάτοψη Ισογείου, © ARMON Choros Architektonikis\nΚάτοψη 1ου Ορόφου, © ARMON Choros Architektonikis\nΚάτοψη 2ου Ορόφου, © ARMON Choros Architektonikis\nΚάτοψη Δώματος, © ARMON Choros Architektonikis\nΚατα Μήκος Τομή διαμέσου των διαδρόμων / Νοτιοανατολική Όψη, © ARMON Choros Architektonikis\nΚατα Μήκος Τομή διαμέσου των αιθρίων / Βορειοδυτική Όψη, © ARMON Choros Architektonikis\nΒορειοανατολική Όψη / Νοτιοδυτική όψη, © ARMON Choros Architektonikis\nΕγκάρσια Τομή διαμέσου Αίθουσας Πολλαπλών Χρήσεων / Εγκάρσια Τομή διαμέσου Εισόδου Υποδοχής, © ARMON Choros Architektonikis\nΕγκάρσια Τομή διαμέσου του κλιμακοστασίου / Εγκάρσια Τομή διαμέσου του αιθρίου, © ARMON Choros Architektonikis\nΛεπτομέρειες Γραφείων, © ARMON Choros Architektonikis\nΛεπτομέρειες, © ARMON Choros Architektonikis\nΈργο: Γραφεία της Κυπριακής Ολυμπιακής Επιτροπής και των Εθνικών Ομοσπονδιών των Αθλημάτων, Τοποθεσία: Λευκωσία – Κύπρος, Αρχιτεκτονικό Γραφείο: ARMON Choros Architektonikis, Αρχιτέκτονες: Ελευθερία Σεργίδου – Βασίλης Πασιουρτίδης, Πολιτικοί Μηχανικοί: Νίκος Καλαθάς – Γιώργος Δημητριάδης, Ηλεκτρομηχανολόγοι: Γιάννος Ζεμπύλας, Κυριάκος Ιωαννίδης, Εμβαδόν οικοπέδου: 8,677 τ.μ., Εμβαδόν καλυμμένων χώρων: 10,604 τ.μ., Έτος Μελέτης: 2003, Έτος Κατασκευής: 2006, Κατασκευαστικό Κόστος: € 10,107,990.00, Κείμενο Παρουσίασης: ARMON Choros Architektonikis, Φωτογράφος: Χρίστος Παπαντωνίου\nΔεκέμβριος 1998: Προκήρυξη Παγκύπριου Αρχιτεκτονικού Διαγωνισμού\nΙούνιος 1999: Α΄ Βραβείο Αρχιτεκτονικού Διαγωνισμού\nΦεβρουάριος 2000: Ανάθεση Έργου\nΟκτώβριος 2003: Έναρξη Εκτέλεσης Οικοδομικών Εργασιών\nΙούλιος 2006: Αποπεράτωση Έργου\nΓραφεία Κυπριακής Ολυμπιακής Επιτροπής\nΓραφεία Ομοσπονδιών Αθλημάτων (εκτός του Ποδοσφαίρου)\nΓήπεδο: Μέρος κρατικής γης που παραχωρήθηκε με σύμβαση μίσθωσης στην ΚΟΕ.\nΖώνη: Οικιστική (έκδοση πολεοδομικής άδειας κατά παρέκκλιση των προνοιών του Τοπικού Σχεδίου).\nΑνώτατο Ποσοστό Κάλυψης: 0.50:1\nΑνώτατος Συντελεστής Δόμησης: 1.00:1 (περιορίζεται στο 70% του επιτρεπόμενου).\nΑνώτατο Επιτρεπόμενο Ύψος: 11.30 μέτρα\nΑντισταθμιστικά Μέτρα: Βελτίωση μέρους του οδικού δικτύου που εφάπτεται βορείως του τεμαχίου και διαμόρφωση των παραχωρούμενων δημόσιων χώρων σε σχέση με τον ελεύθερο χώρο του τεμαχίου.\nΣυνολική Έκταση Γης: 8,677 τ.μ.\nΔιαμορφώσεις (Πάρκο): 8,015 τ.μ. (εκ των οποίων τα 2,367 τ.μ. είναι ημιυπαίθριος ή σκιασμένος χώρος).\nΚαλυμμένοι και Σκιασμένοι Χώροι: 10,604 τ.μ.\nΑκάλυπτοι Χώροι: 5,843 τ.μ.\nΚόστος Ανέγερσης: Λ.Κ. £ 5,915,943.59 (€ 10,107,990.00).\nΦέρων Οργανισμός: Οπλισμένο σκυρόδεμα, αντισεισμικά συστήματα παθητικής απορρόφησης ενέργειας (scissor jack – dampers), χαλύβδινες δομικές κατασκευές.\nΤοιχοποϊίες: Εμφανές μπετόν, εμφανείς τσιμεντόλιθοι, συστήματα ξηράς δόμησης (όπως γυψοσανίδες και τσιμεντοσανίδες), ξύλινα πανέλλα, υαλλοπίνακες frameless, λυόμενα χωρίσματα.\nΔάπεδα: Σκυρόδεμα, λευκό μάρμαρο, συμπαγές ξύλο, συνθετική επιφάνεια στίβου, συνθετικά μάρμαρα, βιομηχανικές σχάρες, συμπιεσμένο χώμα.\nΕπενδύσεις: Ξύλινα ακουστικά πλακίδια, συνθετικά μάρμαρα.\nΨευδοροφές: Ακουστικά πλακίδια, ξύλινα ακουστικά πλακίδια, συμπαγές ξύλο, γυψοσανίδες.\nΔιάφορα: Κουφώματα αλουμινίου semi structural και υαλλοπίνακες frameless, υαλλοστάσια και οροφές Spider Glass, ξύλινα πανέλλα και κουφώματα όψης, κινητοί ακουστικοί διαχωριστικοί τοίχοι (movable walls), συστήματα σκίασης (ηλεκτροκίνητα και σταθερά στις όψεις και στην οροφή του σκιερού αιθρίου), βιομηχανικές σχάρες όψης, μεταλλική επένδυση όψης (VM-ZINC), μεταλλική στέγαση (KAL-ZIP).


"Ξανά από την αρχή" με μουσική και τραγούδια του Μάνου Χατζιδάκι.\nTags: 21 φεβρουαρίου 2014, 23 φεβρουαρίου 2014, 22 φεβρουαρίου 2014, μουσική\nΤο Θέατρο Κραμα παρουσιάζει τις "Δούλες" του Ζαν Ζενέ!\nTags: 6 μαρτίου 2014, 4 μαρτίου 2014, 20 φεβρουαρίου 2014, 21 φεβρουαρίου 2014, 5 μαρτίου 2014, 23 φεβρουαρίου 2014, 22 φεβρουαρίου 2014, 28 φεβρουαρίου 2014, θέατρο\nΈφτασαν οι Απόκριες. Μια γιορτή ανάσα από τη ρουτίνα της καθημερινότητας, που κάθε χρόνο χαρίζει σε μικρούς και μεγάλους στιγμές μεταμφιεσμένες σε κέφι, χαρά, ξεφαντώματα, παιδιαρίσματα, χορό, ζωντάνια...\nTags: 23 φεβρουαρίου 2014\nΠαιδική Παράσταση "Μαγική Σοφίτα", στο Δημοτικό Θέατρο Παλλάς\nTags: 23 φεβρουαρίου 2014, θέατρο


Ο βουλευτής και τομεάρχης Υποδομών και Μεταφορών του ΣΥΡΙΖΑ Νίκος Παππάς στον δήμαρχο Πύργου για το σιδηροδρομικό δίκτυο του νομού - Ilia.news\nΟ βουλευτής και τομεάρχης Υποδομών και Μεταφορών του ΣΥΡΙΖΑ Νίκος Παππάς στον δήμαρχο Πύργου για το σιδηροδρομικό δίκτυο του νομού\nΒασικό θέμα συζήτησης, όπως και σκοπός της επίσκεψης του κ. Παππά στο νομό, ήταν το γεγονός ότι η Ηλεία μένει εκτός του σχεδιασμού λειτουργίας του σύγχρονου σιδηροδρομικού δικτύου καθώς και η επανεκκίνηση της λειτουργίας της γραμμής Κατάκολο-Πύργος-Αρχαία Ολυμπία. Επιπλέον συζητήθηκαν πολλά θέματα που αφορούν στην έλλειψη υποδομών του νομού με τον δήμαρχο Πύργου Παναγιώτη Αντωνακόπουλο να δηλώνει πως «Ο κ. Παππάς ως τομεάρχης Υποδομών του ΣΥΡΙΖΑ είναι στην ιδανική περιοχή της χώρας όπου η απόλυτη εγκατάλειψη των υποδομών καθώς και της συνέχισης ενός έργου που βρισκόταν σε θετική εξέλιξη πριν λίγα χρόνια, είναι χαρακτηριστικό παράδειγμα. Το Πάτρα-Πύργος υπέστη μια βίαιη απώθηση από το προσκήνιο της υλοποίησης και τώρα έρχεται ακόμη ένα ηχηρό ράπισμα για την Ηλεία σε σχέση με τον σιδηρόδρομο. Η παραμονή της προοπτικής του μετρικού συστήματος που αποτελεί ξεπερασμένο πια μοντέλο και αφορά προαστιακές διασυνδέσεις του δικτύου, νομίζω δείχνει την οριστική αδιαφορία της κυβέρνησης για την Ηλεία. Έχουμε εισπράξει αυτή την αδιαφορία για την Ηλεία σε όλα τα μέτωπα. Για μας όμως δεν έχει τελειώσει τίποτα. Ο νομός και η πρωτεύουσά του ο Πύργος πρωτοστατεί στην ανάδειξη των δίκαιων αιτημάτων. Είμαστε από τους πρώτους νομούς σε συγκριτικά πλεονεκτήματα, ένα μεγάλο πληθυσμιακό κομμάτι, πόλος έλξης τουρισμού, έχουμε τον μεγαλύτερο αρδευόμενο κάμπο της χώρας και είμαστε οι τελευταίοι στο ενδιαφέρον της πολιτείας. Αυτό βεβαίως έχει να κάνει και με τους ανθρώπους, το πολιτικό δυναμικό και με όλες τις μορφές έκφρασης της τοπικής κοινωνίας και της αυτοδιοίκησης, Αν κάνουμε μια συνολική αποτίμηση έχουμε ένα σημαντικό έλλειμμα και υπάρχει μια τακτική παλαιού μοντέλου πολιτικής δράσης που δεν αποδίδει αλλά μας τιμωρεί» δήλωσε και ταυτόχρονα αντιπαρέθεσε την έντονη δραστηριότητα που έχει επιδείξει σε όλα τα θέματα και προβλήματα του νομού ο κ. Καλαματιανός.\nΟ κ. Αντωνακόπουλος παρέδωσε στον κ. Παππά έναν φάκελο με δύο οραματικά έργα που μελετητικά έχουν προσεγγιστεί σε πολύ καλό επίπεδο, την υπογειοποίηση του αρδευτικού συστήματος και τη δημιουργία του Ολυμπιακού Αθλητικού Κέντρου. Επίσης, αφού τον ευχαρίστησε για την επίσκεψη και το ενδιαφέρον του για την περιοχή, του πρόσφερε την πρόσφατη έκδοση του Ιστορικού Βιβλίου «Γεγονότα και Άγνωστες Πτυχές που σημάδεψαν την Ηλεία κατά την Ελληνική Επανάσταση του 1821» που εξέδωσε ο Δήμος Πύργου και ο Δημοτικός Οργανισμός Πολιτισμού.\nΠροηγούμενο άρθροΕπίσκεψη Νίκου Παππά στο Δημαρχείο Αρχαίας Ολυμπίας\nΕπόμενο άρθροΓ΄ Εθνική: Οργανώνεται συνάντηση ανάμεσα στα 86 σωματεία της χώρας


LAMBERTS - CLA SPORT 1000mg. 90caps\nΤο CLA είναι ιδανικό για αθλητές και άτομα που ενδιαφέρονται για τη σωματική τους "σύνθεση' και τη φόρμα τους. Το CLA είναι ένα είδος λιπαρού οξέος που συναντάται στη διατροφή μας.Υπάρχει η πεποίθηση..\nLanes Kcaligram Glucomannan Αδυνάτισμα,500MG 60CAPS\nLife Extension Super Cla Blend with Sesame Lignans 1000mg Φυσική Απώλεια Βάρους και Μυϊκή Τόνωση 120 softgels\nLife Extension Super Cla Blend with Sesame Lignans 1000mg Φυσική Απώλεια Βάρους και Μυϊκή Τόνωση 120 softgels Το CLA (συζευγμένο λινολεϊκό οξύ) ανήκει σε μια κατηγορία θρεπτικών συστατικών που ονο..\nQuest CLA Conjugated Linoleic Acid 1000mg 30caps\nTo συμπλήρωμα διατροφής CLA conjugated linoleic acidτης Quest παρέχει 800mgκαθαρού CLA (συζευγμένο λινολεϊκό οξύ) ανά κάψουλααπό 1000mg ελαίου του φυτού safflower. Το CLA βοηθά στην επίτευξηβέλτιστης ..\nΤο Tonalin CLA από την Solgar 60 softgels είναι κατάλληλο για τον έλεγχο του βάρους - μείωση λίπους- διατήρηση μυικού ιστού. Το Tonalin CLA από την Solgar 60 softgels περιέχει την μοναδική και ασυναγ..


Πριγκίπισσα Νταϊάνα: Ο αρχιπυροσβέστης που πήγε πρώτος μίλησε - "Αυτά ήταν τα τελευταία της λόγια"\nΠριγκίπισσα Νταϊάνα: Ο αρχιπυροσβέστης που πήγε πρώτος μίλησε – «Αυτά ήταν τα τελευταία της λόγια»\nΟ αρχιπυροσβέστης που βρέθηκε στο σημείο του δυστυχήματος, ο γιατρός που της παρείχε τις πρώτες βοήθειες και ο καθολικός ιερέας που κλήθηκε στο πλευρό της μοιράζονται τις ιστορίες τους\nΤην πρώτη Ιουλίου, εάν ζούσε σήμερα η πριγκίπισσα Νταϊάνα, θα έσβηνε 60 κεράκια. ‘Όμως, η βρετανική εφημερίδα «Daily Mail» που έχει μιλήσει με κρίσιμους μάρτυρες που βρίσκονταν δίπλα της την ημέρα που έχανε τη μάχη με τη ζωή, αποκαλύπτουν συγκλονιστικές λεπτομέρειες.\nΑλλά είχε διαβάσει τη συνέντευξή της στην εφημερίδα «Le Monde» τρεις ημέρες νωρίτερα και είχε αλλάξει γνώμη. «Υπήρχε μια σελίδα που εξηγούσε ότι έκανε και πολύ θετικά πράγματα. Και σκέφτηκα, «Λοιπόν… τελικά είναι καλή γυναίκα». Σκέφτεται τους δύο νέους πρίγκιπες, τους γιους της. «Θα πρέπει να τους ξυπνήσουν και να τους πουν “τελείωσε”… Είναι το χειρότερο πράγμα».


Τα νέα δεδομένα για τις δαπάνες μετακινούμενων δημοσίων υπαλλήλων - xenesglosses.eu\nΤρίτη, 02/03/2021, 13:26\nHome / HEADER-NEWS / Τα νέα δεδομένα για τις δαπάνες μετακινούμενων δημοσίων υπαλλήλων\n0δαπάνες δεδομένα Δημοσίων Υπαλλήλων μετακινουμένων\nΔημοσιεύτηκε: 1:46 μμ Ιανουάριος 27th, 2016 0\nΦΕΚ B 20 – 14.01.2016\nΗμερομηνία κυκλοφορίας 15.01.2016 Σελίδες 8 (119 – 126)\n– ή – ΑΠΟ ΕΔΩ: https://www.taxheaven.gr/laws/circular/view/id/22310\nΔΕΙΤΕ ΤΟΝ ΝΟΜΟ ΥΠ’ ΑΡΙΘ. 4336/2015\nΦΕΚ A 94 – 14.08.2015\nΗμερομηνία κυκλοφορίας 14.08.2015 Σελίδες 108 (929 – 1036)\nΔΕΙΤΕ ΤΗΝ ΕΝΗΜΕΡΩΤΙΚΗ ΕΓΚΥΚΛΙΟ ΤΟΥ ΠΕΡΙΦΕΡΕΙΑΚΟΥ ΔΙΕΥΘΥΝΤΗ ΕΚΠΑΙΔΕΥΣΗΣ ΣΤΕΡΕΑΣ ΕΛΛΑΔΑΣ\nΛαμία, 25- 01 – 2016\nΑρ. Πρωτ.: Φ. 14.Δ/ 675\nΚατάσταση πληρωμής δαπάνης, σε δύο (2) αντίγραφα, υπογεγραμμένη από το δικαιούχο και τον οικείο προϊστάμενο, στην οποία αναφέρονται κατά περίπτωση: το ονοματεπώνυμο του υπαλλήλου, η ιδιότητα, ο κλάδος ή η ειδικότητά του, ο Αριθμός Φορολογικού Μητρώου (Α.Φ.Μ.) του, ο αριθμός τραπεζικού λογαριασμού του σε μορφή ΙΒΑΝ ή φωτοτυπία λογαριασμού, η ημερομηνία της μετακίνησης, ο τόπος μετάβασης, η δαπάνη χιλιομετρικής αποζημίωσης, το μέσον μετακίνησης, η δαπάνη διοδίων, ο ναύλος του οχήματος σε περίπτωση μετακίνησης με θαλάσσιο μέσο μαζικής μεταφοράς, η δαπάνη των εισιτηρίων, η δαπάνη του κομίστρου ταξί, η δαπάνη μίσθωσης επιβατικού αυτοκινήτου, η δαπάνη μίσθωσης μεταφορικού μέσου, η δαπάνη ξενοδοχείου και η δαπάνη ημερήσιας αποζημίωσης, αναλυτικά και στο σύνολο.\nΑντίγραφο της απόφασης μετακίνησης.\nΠρωτότυπες αποδείξεις διοδίων κατά τη μετακίνηση με Ι.Χ. ή αποκομμάτων εισιτηρίων ΚΤΕΛ εφόσον η μετακίνηση πραγματοποιήθηκε με μέσα μαζικής μεταφοράς. Όσοι μετακινούμενοι διαθέτουν ηλεκτρονική κάρτα διέλευσης προσκομίζουν, από την Εταιρεία Διαχείρισης Διοδίων, κατάσταση διελεύσεων στην οποία αναγράφονται η ημερομηνία και η ώρα διέλευσης από το σταθμό διοδίων.\nΤιμολόγιο ή πρωτότυπη απόδειξη παροχής υπηρεσιών για την διανυκτέρευση σε ξενοδοχείο ή άλλο κατάλυμα. Εάν η κράτηση του ξενοδοχείου γίνεται μέσω πρακτορείου ή γραφείου ταξιδιών τότε μαζί με την απόδειξη πληρωμής επισυνάπτεται και φωτοαντίγραφο του σχετικού αποδεικτικού (voucher ή fax) προς το ξενοδοχείο από το γραφείο ταξιδίων.\n– Αναπλ. Πρ/νους (2) Επιστημονικής &\nδαπάνες δεδομένα Δημοσίων Υπαλλήλων μετακινουμένων\nΠροηγούμενο: Νέα εγκύκλιος για τους Τρεις Ιεράρχες στη Δευτεροβάθμια\nΕπόμενο Αλλαγές στο πρόγραμμα των ολοήμερων θα επιφέρει η ένταξη όλων των δημοτικών στα ΕΑΕΠ


ΓΔ ημερήσιο σχόλιο 6-2-2019... (ανοδικές συμπτώσεις) | Χωρικός\nΓΔ ημερήσιο σχόλιο 6-2-2019… (ανοδικές συμπτώσεις)\nΧωρικός Φεβρουάριος 5, 2019 1 σχόλιο\nΑν και ο ημερήσιος τζίρος συναλλαγών κατάφερνε να υπερβεί το όριο των 40-45 εκ. ευρώ σε καθαρές αξίες, τότε οι ανοδικές συμπτώσεις θα είχαν αυξηθεί κατακόρυφα.\nΠαρόλα αυτά όμως, οι ανοδικές συμπτώσεις έχουν αρχίσει να πληθαίνουν, τόσο σε επίπεδο δεικτών, όσο και σε επίπεδο μετοχών.\nΑν δούμε λίγο το παρακάτω γράφημα του ΓΔ, μπορούμε να παρατηρήσουμε ότι οι αλλεπάλληλες αντιστάσεις που έχουν δημιουργηθεί, θα χρειαστούν κάτι παραπάνω από μια απλή φιλική συμμετοχή των τραπεζικών τίτλων για να διασπαστούν ανοδικά.\nΣτη χτεσινή συνεδρίαση, ο ΓΔ δοκίμασε τόσο ενδοσυνεδριακά όσο και σε κλείσιμο, για πρώτη φορά μετά από μήνες την ανοδική υπέρβαση του παραπάνω ορίου των 650 μονάδων.\nΟ στόχος για τις επόμενες 2 συνεδριάσεις είναι να καταφέρουμε να αναρριχηθούμε πάνω από εκεί, με απώτερο σκοπό, τα ημερήσια κλεισίματα άνω των 664 μονάδων σε πρώτη φάση.\nΑνοδική σύμπτωση 1 :\nΣτο παραπάνω ημερήσιο γράφημα, μπορούμε να δούμε και την ανοδική υπέρβαση του κινητού 100άρη, ο οποίος είχε να προσεγγιστεί από τις αρχές του Μαΐου του 2018 όπου και διασπάστηκε πτωτικά.\nΑνοδική σύμπτωση 2 :\nΜετά την ανοδική υπέρβαση των 638 μονάδων, έχουμε και την ανοδική υπέρβαση των 650 μονάδων.\nΑνοδική σύμπτωση 3 :\nΤραπεζικός δείκτης σε υψηλό 15 ημερών, με ταυτόχρονη προσέγγιση του κινητού 30άρη\nΑνοδική σύμπτωση 4 :\nH «υποχρέωση» του στόχου της μέτρησης Fibonacci στο εβδομαδιαίο γράφημα, μας βγάζει στην περιοχή των 696 μονάδων – 38,2% της συνολικής κίνησης – όπως αυτή περιγράφεται στο παρακάτω εβδομαδιαίο γράφημα\nΣτο ίδιο γράφημα μπορούμε να δούμε τα 2 προηγούμενα λευκά κεριά όπως και το υπό διαμόρφωση λευκό κερί της τρέχουσας εβδομάδας που διανύουμε, ένδειξη της ανοδικής ορμής, αλλά και την ανοδική διάσπαση του κινητού 7άρη και 14άρη.\nΣυνοψίζοντας όλα τα παραπάνω, μπορούμε να πούμε ότι η αγορά θέλει να μας πει και να μας δείξει κάτι. Μόνο μελανό σημείο της αγοράς είναι η άρνηση του ημερήσιου καθαρού τζίρου να περάσει τα 40-50 εκ. ευρώ.\nΘετικό σενάριο για την συνέχεια, η συσσώρευση πάνω από τις 650 μονάδες.\nΠολύ θετικό σενάριο για την συνέχεια η ανοδική διάσπαση των 664 μονάδων, με ενδοσυνεδριακά διορθωτικά γυρίσματα κατά την διάρκεια των συνεδριάσεων και επαλήθευση της «υποχρέωσης» των 696 μονάδων, έως το τέλος του μήνα.\nΚαλημέρα και καλή συνεδρίαση σε όλους, με υγεία..\nΣε περίπτωση που το ελληνικό χρηματιστήριο αναιρέσει όλα τα παραπάνω, το πρώτο και γρήγορο stop long θα το τοποθετούσα στις 638 μονάδες, με το αμέσως επόμενο στην πτωτική διάσπαση των 626 μονάδων.\n← ΓΔ ημερήσιο σχόλιο 30-1-2019\nΓΔ ημερήσιο σχόλιο 11-2-2019 →\nPingback: ΓΔ ημερήσιο σχόλιο 19-2-2019.. (ανοδικές συμπτώσεις, μέρος 2ο).. | Χωρικός


Με απολύσεις απειλεί τους απεργούς της η Ryanair - EL\nΜε απολύσεις απειλεί τους απεργούς της η Ryanair\nΩστόσο, ανακοίνωσε ότι αναμένει να πετύχει τον ετήσιο στόχο για την κερδοφορία της παρά τα προβλήματα.\nΗ ιρλανδική εταιρία χαμηλού κόστους, η μεγαλύτερη στην Ευρώπη, βρίσκεται αντιμέτωπη με τη χειρότερη από ποτέ εβδομάδα της σε ό,τι αφορά τις κινητοποιήσεις, με πάνω από 300 από τις 2.400 πτήσεις της ημερησίως να ακυρώνονται λόγω των απεργιών του προσωπικού καμπίνας στην Ισπανία, την Πορτογαλία, την Ιταλία και το Βέλγιο.\nΩστόσο, σήμερα (23.07.2018) η εταιρία ξεπέρασε τις προβλέψεις των αναλυτών ανακοινώνοντας κέρδη 319 εκατ. ευρώ για το τρίμηνο έως τις 30 Ιουνίου. Ενώ τα κέρδη μειώθηκαν κατά 20% σε σχέση με την αντίστοιχη περυσινή περίοδο, ξεπέρασαν το μέσο όρο των προβλέψεων των αναλυτών για 305 εκατ. ευρώ.\nΗ Ryanair, που πετά σε 37 χώρες και πέρυσι μετέφερε 130 εκατ. επιβάτες, απέφυγε τις γενικευμένες απεργίες πριν τα Χριστούγεννα καθώς αποφάσισε να αναγνωρίσει τα συνδικάτα των εργαζομένων της για πρώτη στα 32 χρόνια της ιστορίας της. Ωστόσο, έκτοτε προσπαθεί να πετύχει μια συμφωνία με αρκετά εξ αυτών για τις προϋποθέσεις αναγνώρισης τους\nPrevΠροηγούμενο ΆρθροΔιακινδύνεψε την καριέρα του: Ελβετός τερματοφύλακας δέχτηκε γκολ… από 80 μέτρα μακριά! (βίντεο)\nΕπόμενο ΆρθροΣυνεχίζονται οι πυρκαγιές: Μεγάλη φωτιά σε εξέλιξη στη ΚρήτηNext


Εχθές πήγα σε ένα νέο εστιατόριο το οποίο δεν είχα προλάβει να επισκεφτώ, και ενώ δεν πεινούσα, έφαγα πολύ. Και έφαγα και 'βαριά' φαγητά, όπως μεδούλι, καρπάτσιο με γκοργκοντζόλα, και γλυκά στο τέλος-φυσικά! Το κατευχαριστήθηκα, αλλά όταν ξύπνησα το πρωί, ένιωθα ότι χρειαζόμουν μια μέρα Kcaligram τουλάχιστον για να συνέλθω...\nΕχθές εκτός από το να ενδίδω στην λαιμαργία μου και στον αχαλίνωτο foodi-σμο μου, είχα κάνει κι ένα καλό: αγόρασα υπέροχα φρέσκα μούρα που βρήκα στο σούπερ μάρκετ...\nΑποφάσισα λοιπόν να φτιάξω ένα υπερυγιεινό smoothie για να ξεκινήσω την μέρα μου με κάτι που θα με δροσίσει και θα μου δώσει μόνο οφέλη!\nΔεν θα γράψω πόσο ωφέλιμα είναι τα μούρα-όλων των ειδών-απλώς θα πω ότι συγκαταλέγονται στα λεγόμενα 'superfoods' ή 'υπερτροφές', και θεωρούνται μικρές 'βόμβες' βιταμινών και άλλων πολύτιμων στοιχείων. Πρόσθεσα στραγγιστό γιαούρτι για ασβέστιο και λίγο φρέσκο σπανάκι-πάντοτε πρέπει να έχει κάτι πράσινο μέσα ένα σωστό smoothie-και μέσ…\nΈνα πολύ αγαπητό κέικ του αμερικάνικου Νότου, είναι το hummingbird cake. Ένα κέικ με ανανά, μπανάνες και κανέλα, πολύ υγρό και πάρα πολύ νόστιμο.\nΗ πρώτη καταγεγραμμένη συνταγή για αυτό το κέικ πάει πίσω στο 1978, και ήταν της L. H. Wiggins, μέσα στο περιοδικό Southern Living. Αυτή η συνταγή κέρδισε πάρα πολλά βραβεία μέσα στα χρόνια, και το κέικ αυτό έγινε από τα πιο αγαπημένα όλης της Αμερικής.\nΥπάρχουν φυσικά πολλές παραλλαγές του, και αυτή που σας δίνω σήμερα είναι του αγαπημένου μου Νεοϋορκέζικου φούρνου: Amy's Bread, από το ομώνυμο βιβλίο τους.\nΠροτιμήστε ανανά σε κονσέρβα σε χυμό και όχι σε σιρόπι, αλλιώς μειώστε την ζάχαρη, και φυσικά οι μπανάνες σας πρέπει να είναι υπερ-ώριμες! Φτιάχνεται πολύ εύκολα, και τρώγεται με τον ίδιο τρόπο-εύκολα και γρήγορα μπορώ να πω...Πολύ γρήγορα!\nΚαλό θα ήταν να το φτιάξετε μια μέρα πριν το φάτε, γιατί όπως με όλα τα κέικ αυτού του τύπου, όσο μένουν, τόσο πιο έντονα γίνονται τα αρώματα τους.\n2 και 3/4 …\nΈχοντας οικογένεια που ζούσε στην Ολλανδία και μετέπειτα στο Βέλγιο, γνώριζα για τα καταστήματα ΙΚΕΑ, και περίμενα πως και πως το πότε θα έρθουν στην Ελλάδα. Υπέροχα έπιπλα και τα πάντα για το σπίτι σε απίθανες τιμές; "Ναι παρακαλώ!"\nΌταν το 2004, αυτή η μέρα έφτασε, καταλαβαίνετε την χαρά μου...\nΑπό τότε η ΙΚΕΑ είναι πάντοτε η πρώτη μου επιλογή-είτε θέλω να προμηθευτώ κάτι μικρό για το σπίτι-κεριά, κάδρα, γλαστράκια-είτε κάτι μεγαλύτερο, από έπιπλα μέχρι ηλεκτρικές συσκευές, και η λίστα είναι ατελείωτη!\nΧαίρομαι η ΙΚΕΑ είναι πλέον μέρος της ζωής μου, και από πέρυσι που ξεκίνησε τις εκδηλώσεις: "Οι Γεύσεις του Τόπου μας", χάρηκα ακόμα πιο πολύ, και την εκτίμησα διπλά. Και θα σας πω το γιατί.\nΠρόκειται για εκδηλώσεις, στις οποίες τοπικοί παραγωγοί εκθέτουν τα ξεχωριστά παραδοσιακά προϊόντα τους, όπως ζυμαρικά, σάλτσες, βότανα, μπαχαρικά, θαλασσινά, κρασί, τσίπουρο, γλυκά, και γνωστοί και αγαπημένοι chef ετοιμάζουν με αυτά μοναδικές νοστιμιές, που γεύονται οι επισκέ…\nΌποτε είχα την τύχη να ταξιδέψω στο εξωτερικό, πάντοτε μα πάντοτε επισκεπτόμουν την τοπική αγορά της πόλης. Από την ψαραγορά του Μάλε, την κλειστή αγορά της Βουδαπέστης, και μέχρι την Λονδρέζικη αγορά του Covent Garden, το πόρισμα για εμένα ήταν πάντοτε το ίδιο: στις αγορές χτυπάει η καρδιά της πόλης! Εκεί πάντοτε θα βρεις τα αληθινά ντόπια προϊόντα που αξίζει να δοκιμάσεις.\nΣτην χώρα μας, είμαστε πολύ τυχεροί γιατί σε κάθε γειτονιά θα βρούμε και μια λαϊκή αγορά, όπου μπορούμε να γνωρίσουμε μικρούς παραγωγούς, να μιλήσουμε μαζί τους μαθαίνοντας τις μεθόδους παραγωγής τους, να αγοράσουμε ελληνικά φρούτα και λαχανικά-που για εμένα είναι από τα πιο νόστιμα-χύμα, και όχι κλεισμένα μέσα σε πλαστικές συσκευασίες. Τα τελευταία χρόνια, υπάρχει μια τάση 'επιστροφής' στις ντόπιες αγορές, και το Love Your Local Market με κεντρικό μήνυμα: "Τρώμε Σωστά, Ψωνίζουμε στην Αγορά", γιορτάζει ακριβώς αυτήν την τάση με τις εκδηλώσεις: "Αγαπώ την αγορά μου".\nΣε αυτήν την 'γ…\nΑρωματικό Moscato, αστεροειδής γλυκάνισος, λίγο κόλιαντρο και...voila: ένα υπέροχο, ελαφρύ κι αρωματικό πιάτο! Το εμπνεύστηκα στα πλαίσια της διήμερης(!) δίαιτας μου.\nΓια το αγαπημένο μου Κcaligram 5:2, σας έχω ξαναπεί. Είναι ένα τέλειο συμπλήρωμα διατροφής, με το 100% φυσικό συστατικό γλυκομαννάνη, μια φυτική ίνα, που μόνο καλό κάνει στον οργανισμό μας. Η γλυκομαννάνη, έχει την ιδιότητα να απορροφά μεγάλη ποσότητα νερού, κι έτσι παίρνοντας το συμπλήρωμα επί τρεις φορές την ημέρα, μαζί με 2 ποτήρια νερό, αισθανόμαστε πλήρεις, και αρκούμαστε εύκολα σε γεύματα με λιγότερες θερμίδες.\nΗ προηγούμενη συνταγή που συνδύασα με το συμπλήρωμα αυτό. ήταν τα tacos ψαριού,κι εάν κρίνω από μηνύματα που έλαβα, είχαν μεγάλη επιτυχία! Το να κρατηθείς για 2 ημέρες και να φας υγιεινά, δεν σημαίνει ότι πρέπει και το φαγητό να στερείται νοστιμιάς. Με το ίδιο σκεπτικό λοιπόν, έφτιαξα αυτά εδώ τα εύκολα και πολύ αρωματικά μπουτάκια.\nΠεριέχουν λίγη ζάχαρη από το moscato, αλλά γενικώς καλό είναι να είμαστε οπαδο…\nΤο φεστιβάλ "Ελλάδα, Γιορτή, Γεύσεις" κι ένας διαγωνισμός!\nΉρθε η ώρα να πραγματοποιηθεί και πάλι το φεστιβάλ "Ελλάδα, γιορτή, γεύσεις"! Όσοι από εσάς είχατε επισκεφθεί τα παλαιότερα, είμαι σίγουρη ότι το περιμένετε πως και πως, όπως κι εγώ άλλωστε. Το φεστιβάλ διοργανώνεται στην Τεχνόπολη στο Γκάζι, από το "Αθηνόραμα" και το www.athinoramaumami.gr, και είναι ακριβώς αυτό: μια Ελληνική γιορτή γεύσεων. Πάνω από 130 εκθέτες θα είναι εκεί με τα δικά τους, Ελληνικά προϊόντα. Θα μπορούμε να τους γνωρίσουμε, να τα δοκιμάσουμε και να τα αγοράσουμε.\nΠαράλληλα, θα υπάρχουν εξαιρετικές δράσεις: workshops με γνωστούς σεφ, μαθήματα μαγειρικής-παραδοσιακής και μη-διαγωνισμοί, θα μπορείτε να δοκιμάσετε λιχουδιές από τα χέρια ανθρώπων του χώρου της ζαχαροπλαστικής και της εστίασης που διαπρέπουν, να φάτε gourmet street food και να σε live μαγειρική από εμάς τους food bloggers μαζί με cooking battles μεταξύ μας! Θα δωθούν πολλά βραβεία, και το κυριότερο για εμάς τους γονείς: θα υπάρχει ειδικά διαμορφωμένος παιδότος από τα "Αηδονάκια…\n"Οι Γεύσεις του Τόπου Μας" για πρώτη φορά στην Αθή...\nΤο φεστιβάλ ξεκίνησε! Τα live cooking και οι νικητ...


Ενας διανοούμενος πιτσιρικάς - Ειδήσεις - νέα - Το Βήμα Online\nΕνας διανοούμενος πιτσιρικάς\nΗ ιστορία ενός παιδιού «κακομαθημένου από την απομόνωση», η ιστορία ενός αγοριού που «βιαζόταν να μεγαλώσει» στην ασπρόμαυρη μεταπολεμική Νάπολι.\n27 Οκτωβρίου 2016, 10:20 Ενημερώθηκε: 29 Οκτωβρίου 2016, 05:45\nΕκδόσεις Κέλευθος, 2016,\nσελ. 168, τιμή 8,50 ευρώ\nΗ ιστορία ενός παιδιού «κακομαθημένου από την απομόνωση», η ιστορία ενός αγοριού που «βιαζόταν να μεγαλώσει» στην ασπρόμαυρη μεταπολεμική Νάπολι. Πότε όμως ένας άνθρωπος αρχίζει να μεγαλώνει; Το ερώτημα φαντάζει απλό αλλά δεν είναι γιατί ο καθένας είναι κυριολεκτικώς μοναδικός. Πότε αρχίζει ένας άνθρωπος να έχει συνείδηση του εαυτού του; Και πότε αναδύεται αυτή, πριν ή μετά το μέστωμα του σώματός του; Οι όποιες απαντήσεις, εν προκειμένω, εγγράφονται αναπόδραστα στη μνήμη, δηλαδή σε μια επικράτεια που λειτουργεί εκ των υστέρων.\nΗ μνήμη είναι λιγότερο αυτό που συνέβη και περισσότερο αυτό που θα θέλαμε να έχει συμβεί. Η μνήμη δεν ακριβολογεί τόσο πολύ πάνω σε μια αλλοτινή πραγματικότητα, η μνήμη μάλλον ανακατασκευάζει τις εμπειρίες που πέρασαν, βασισμένη κάθε φορά στο αίσθημα που ενεργοποιεί την ανάκληση. Και πάντοτε ο καθοριστικός παράγοντας είναι το εκάστοτε παρόν: το σημείο εκκίνησης απ’ όπου επιστρέφει κανείς σ’ εκείνη την ξένη χώρα ή ο βατήρας απ’ όπου κανείς βουτάει στο παρελθόν του.\nΠάντως «η παιδική ηλικία τελειώνει επισήμως μόλις προσθέσεις στα χρόνια σου το πρώτο μηδενικό», όπως γράφει και ο Ιταλός Ερι ντε Λούκα στο βιβλίο του «Τα ψάρια δεν κλείνουν τα μάτια» (I pesci non chiudono gli occhi, 2011) που κυκλοφόρησε εφέτος στη «Μικρή Βιβλιοθήκη» των εκδόσεων «Κέλευθος» μετά «Το βάρος της πεταλούδας» (2015). Και είναι ο ίδιος ο συγγραφέας που επικυρώνει των λεχθέντων το ασφαλές, επειδή «εκείνο το δεκάχρονο παιδάκι είναι σήμερα μακριά μου, δεν το φτάνω. Μπορώ να το περιγράψω, να το γνωρίσω όμως όχι».\nΤούτο το σύντομο πεζογράφημα έχει πολλές αρετές, αλλά η βασικότερη είναι οι λιμαρισμένες προτάσεις που συνθέτουν ένα κείμενο απέριττο και στιβαρό, ένα κείμενο που αποπνέει τη μαστοριά του χειροτεχνήματος και το οποίο διατρέχει μιαν αυστηρή συγκίνηση. Πρόκειται ασφαλώς για μια κλασική αφήγηση ενηλικίωσης η οποία απολήγει στο μέτρημα μιας ζωής, αυτής του Ερι ντε Λούκα κατά τα φαινόμενα.\nΤα μάτια του ψαριού\nΕχει όμως ενδιαφέρον να παρακολουθήσει κανείς το πλαίσιο όπως το ορίζει ο συγγραφέας: «Πλευρίζω μέσ’ από τη συγγραφή τον εαυτό μου πριν από πενήντα χρόνια, για ένα δικό μου, προσωπικό ιωβηλαίο. Η ηλικία των δέκα χρόνων δε με τράβηξε να γράψω, ίσαμε τώρα. Δεν έχει το εσωτερικό φορτίο της παιδικής ηλικίας ούτε τη φυσική ανακάλυψη του εφηβικού κόσμου». Η επιλογή της συγκεκριμένης χρονικής διάστασης είναι εξόχως μεταβατική και λεπταίσθητη αλλά καθόλου περιοριστική. Κάθε άλλο, αυτή διευκολύνει τον «αφηγητή» του Ερι ντε Λούκα ο οποίος δεν έχει ούτε το συγχρονικό βλέμμα «του μικρού» ούτε το κατοπινό «του μεγάλου», έχει και τα δύο συγχρόνως, για την ακρίβεια έχει δύο «ψαρίσια μάτια», ένα για κάθε εκδοχή του εαυτού του.\nΤο αγόρι εκείνο ήταν παράξενο, ήθελε να γίνει αόρατο, ένιωθε άνετα μονάχα μέσα στη σιωπή. Τους μεγάλους (που καταχρώνταν το ρήμα «αγαπώ») τους είχε μάθει απ’ τα βιβλία, ήξερε πώς να τους χειριστεί. Με τους συνομηλίκους του, αντιθέτως, δεν μπορούσε να βρει σημεία επαφής. Ο (σοσιαλιστής) πατέρας του ήταν φευγάτος στην Αμερική, αναζητώντας μια καλύτερη τύχη για όλη την οικογένεια. Τα καλοκαίρια ο μικρός δεν τα περνούσε στην πόλη αλλά στο νησί με την καρτερική μητέρα του λύνοντας σταυρόλεξα και γλείφοντας γρανίτες.\nΗ φτώχεια ήταν συνήθεια αλλά όχι απελπισία. Φορούσε ένα μπλε παντελόνι και ένα λευκό φανελάκι και σεργιάνιζε ανέμελος στην παραλία των ψαράδων. Του άρεσε να τους ακούει και να βγαίνει μαζί τους στ’ ανοιχτά, να κάνει κουπί, να μαζεύει τα δίχτυα, να θητεύει στην απεραντοσύνη και τη σοφία της θάλασσας.\nΟμως ορισμένα πράγματα φαίνονται από νωρίς και προδιαγράφουν ανθρώπινες πορείες. Ενδεικτικό παράδειγμα εδώ – ασχέτως αν πράγματι συνέβη έτσι ή αν πρόκειται για ετεροχρονισμένη επινόηση – είναι η ανάγνωση του «Δον Κιχώτη», τον οποίο ο μικρός έπαιρνε τοις μετρητοίς, «και μ’ έκαναν να κλαίω από θυμό οι ήττες που αναγκαζόταν να υφίσταται σε κάθε κεφάλαιο», τον εξόργιζε ο Θερβάντες «με τόσο ξυλοκόπημα που είχε επιφυλάξει στο δημιούργημά του». Εντάξει, στο σημείο αυτό μιλάμε μάλλον για μια εύκολη αφηγηματική προοικονομία από την πλευρά του συγγραφέα, του εν λόγω συγγραφέα που υπήρξε συνιδρυτής της ακροαριστερής οργάνωσης «Lotta Continua» (Συνεχής Αγώνας). Αλλά ο στόχος του Ερι ντε Λούκα δεν είναι να αποδείξει ότι υπήρξε από γεννησιμιού του ένας ριζοσπάστης, ένας επαναστάτης από κούνια.\nΑυτό που επιδιώκει, κι αυτό συνιστά την ψίχα αυτού του βιβλίου, είναι να συσχετίσει τον πρώτο του έρωτα – μια επίσης παράξενη κοπέλα, μια ζωηρή οπτασία, μια λιγομίλητη θαυμάστρια του ζωικού βασιλείου – με την πρώιμη πολιτική και κοινωνική του ευαισθησία, επιχειρεί δηλαδή να ψηλαφίσει κατά πόσον η κοπέλα εκείνη (της οποίας το όνομα δεν θυμάται πλέον) διαμόρφωσε αυτό που κατέληξε να γίνει ο ίδιος. Το αποτέλεσμα δεν είναι σχηματικό και τον δικαιώνει, χωρίς να εκτρέπει τον αναγνώστη από το νοσταλγικό (και αυτοκριτικό) κλίμα που έχει εν τω μεταξύ δημιουργήσει.\nΚάποια στιγμή ο πρωταγωνιστής του Ερι ντε Λούκα συναισθάνεται ότι μια «ρήξη» τού είναι αναγκαία (ώστε να προχωρήσει στα επόμενα «σχήματα» της ανθρώπινης εξέλιξής του) και αποφασίζει να ξεφορτωθεί το παιδικό κορμί του «που δε λέει να μεγαλώσει» με έναν αρκούντως περίεργο τρόπο: επιδιώκει να τον σπάσουν στο ξύλο τρεις μικροί νταήδες που καλόβλεπαν την κοπέλα με την οποία ο ίδιος άρχιζε να νιώθει πρωτόγνωρα συναισθήματα και να αναπτύσσει αδιατάρακτη επικοινωνία.\nΤο κορίτσι αυτό θα πάρει εκδίκηση για λογαριασμό του και η πράξη του – μετά την αποκάλυψη της «ματαιότητας του μίσους και του αίματος» – θα γίνει η αφορμή για ελεύθερο στοχασμό, πως χωρίς την παρότρυνση της αγάπης δεν υπάρχει δικαιοσύνη λ.χ. ή πως η συμπόνια, εφόσον την έχεις, είναι αμείλικτη και δεν σ’ αφήνει να την καταπνίξεις.\nΠρος το τέλος ο Ερι ντε Λουκα γράφει κάτι ουσιώδες για την ντροπή που ο καθένας μπορεί να το διαβάσει όπως θέλει: «Σήμερα ξέρω πως είναι πολιτικό συναίσθημα επειδή σε ωθεί ν’ αντιδράσεις για να τη διώξεις από πάνω σου». Αξίζει πάντως τη μνεία η εργασία της Αννας Παπασταύρου, είναι μία από τις καλύτερες μεταφράστριες που διαθέτουμε.


Πέθανε ο Λέοναρντ Κοέν - Διεθνή | AgrinioTimes.gr\nΑρχική » Άλλες Ειδήσεις » Πέθανε ο Λέοναρντ Κοέν\n11 Νοεμβρίου 2016 AgrinioTimes Άλλες Ειδήσεις, Διεθνή\nΣε ένα λιτό μήνυμα, οι δικοί του αναφέρουν τα εξής: “Είναι με βαθύτατη λύπη που ανακοινώνουμε ότι ο θρυλικός ποιητής, τραγουδοποιός και καλλιτέχνης Λέναρντ Κόεν απεβίωσε. Έχουμε χάσει έναν από τους πιό αξιοθαύμαστους και παραγωγικούς οραματιστές. Ένα μνημόσυνο θα λάβει χώρα στο Λος Άντζελες στο μέλλον. Η οικογένειά του ζητά να σεβαστείτε την ιδιωτική της ζωή κατά τη διάρκεια του πένθους της”.


Albin Denk (Βιέννη, Αυστρία) - Κριτικές - TripAdvisor\nAlbin Denk, Βιέννη - Κριτικές\nΕυρώπη Αυστρία Βιέννη Βιέννη Βιέννη Αξιοθέατα Albin Denk\n9 κριτικές Νο 39 από 140 στην κατηγορία Ψώνια για: Βιέννη Καταστήματα με είδη δώρων και συγκεκριμένα είδη, Ψώνια Graben 13, Βιέννη 1010, Αυστρία+43 1 51244390+ Προσθέστε ιστότοπο\nΣας ευχαριστούμε για τη βαθμολογία σας Η κριτική έγινε: 22 Σεπτεμβρίου 2015 aussiewanderers, Σίδνεϊ, Αυστραλία\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 9 κριτικέςΕξαιρετικό67%Πολύ καλό33%Μέτριο0%Ανεπαρκές0%Πολύ κακό0%ΤΟΠΟΘΕΣΙΑ Graben 13, Βιέννη 1010, ΑυστρίαΊννερε Στατ (ιστορικό κέντρο)\nΕΠΙΚΟΙΝΩΝΙΑ +43 1 51244390Βελτίωση αυτής της καταχώρισηςΕίναι αυτό το αξιοθέατο δωρεάν για το κοινό;Ναι Όχι Άγνωστο Συνιστάται το φιλοδώρημα σε αυτό το αξιοθέατο;Ναι Όχι Άγνωστο Υπάρχει διαθέσιμο φαγητό σε αυτό το αξιοθέατο;Ναι Όχι Άγνωστο Παραμένει αυτό το αξιοθέατο κλειστό κάποιες περιόδους του έτους;Ναι Όχι Άγνωστο Πρόκειται για ένα αξιοθέατο που δεν πρέπει να χάσει κανείς;Ναι Όχι Άγνωστο Είναι αυτό το αξιοθέατο ένα κρυφό διαμαντάκι ή γενικά κάτι το ασυνήθιστο;Ναι Όχι Άγνωστο Αυτό το αξιοθέατο αποτελεί καλό σημείο για πικνίκ;Ναι Όχι Άγνωστο Αυτό το αξιοθέατο προσφέρεται για επίσκεψη κατά τον μήνα του μέλιτος;Ναι Όχι Άγνωστο Αυτό το αξιοθέατο δίνει στους επισκέπτες μια γεύση από την τοπική κουλτούρα;Ναι Όχι Άγνωστο Είναι αυτό το αξιοθέατο συναρπαστικό, ασυνήθιστο ή ριψοκίνδυνο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό1Πολύ καλό1Μέτριο0Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (2)Αγγλικά (6)Ισπανικά (2)Περισσότερες γλώσσες Γλώσσα Ελληνικά (2)Αγγλικά (6)Ισπανικά (2)Ρωσικά (1)\nΔείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιaussiewanderersΣίδνεϊ, Αυστραλία329625Η κριτική γράφτηκε 22 Σεπτεμβρίου 2015 Εκτεταμένο εύρος porcelein, αλλά δεν υπάρχουν προσφορέςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJames CGlasgow8434Η κριτική γράφτηκε 24 Ιανουαρίου 2015 Εξαιρετική εξυπηρέτηση πελατώνΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Ενημέρωση καταχώρισης… Στην περιοχή Κοντινά εστιατόριαTrzesniewski921 κριτικές 0,05 χλμ μακριά Ilona Stuberl694 κριτικές 0,02 χλμ μακριά Reinthaler's Beisl924 κριτικές 0,06 χλμ μακριά Patara - Fine Thai Cuisine414 κριτικές 0,09 χλμ μακριά Κοντινά αξιοθέαταHistoric Center of Vienna13.582 κριτικές 0,01 χλμ μακριά Ναός Αγ. Πέτρου2.805 κριτικές 0,07 χλμ μακριά Plague Column (Pestsaule)347 κριτικές 0,02 χλμ μακριά Jewish Museum (Judisches Museum der Stadt Wien)263 κριτικές 0,15 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Albin Denk και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή


Ξεσπά ο πατέρας του Φύσσα: «Παλεύουν να μην ακουστώ στη δίκη... Μηνύματα μίσους στο δρόμο που χύθηκε το αίμα του Παύλου»\n11/09/2015 06:40 EEST | Updated 11/09/2015 06:54 EEST\nΞεσπά ο πατέρας του Παύλου Φύσσα για την τακτική των κατηγορουμένων για τη δολοφονία του παιδιού του να καθυστερούν με κάθε τρόπο τη συνέχιση της δίκης.\n«Υποστηρίζουν ότι η συνέχιση της δίκης θα βλάψει την προεκλογική τους εκστρατεία και τα ποσοστά του κόμματος», λέει ο Παναγιώτης Φύσσας, ο οποίος τέσσερις μήνες μετά την έναρξη της δίκης θα κατέθετε ως πρώτος μάρτυρας για τα όσα γνωρίζει για τη τελευταία νύχτα του Παύλου Φύσσα.\nΑναλυτικά ο Παναγιώτης Φύσσας γράφει σε ανακοίνωσή του:\nΕίναι ξεκάθαρο ότι η φωνή μου, αλλά και των άλλων μαρτύρων, ενοχλεί και θα ενοχλήσει τους κατηγορούμενους, και όχι μόνο, και για τον λόγο αυτό επιχείρησαν για μία ακόμα φορά με αίτημά τους να μεταθέσουν την κατάθεσή μου για ημερομηνία μετά τις εκλογές, οι ίδιοι που πριν ανυπομονούσαν, δήθεν, να ξεκινήσει η δίκη. Τώρα ευθέως υποστήριξαν ότι η «συνέχιση» της δίκης θα βλάψει στην προεκλογική εκστρατεία και στα ποσοστά του κόμματός τους.\nΌμως η αλήθεια έχει τίμημα που κάποτε πρέπει να πληρωθεί. Μετά από 4 μήνες που η οικογένειά μου και εγώ ξαναζούμε καθημερινά τη μοιραία νύχτα, αντικρίζοντας τα πρόσωπα όσων από τους δολοφόνους του Παύλου εμφανίζονται και τις προκλήσεις τους, περιμένουμε η ελληνική δικαιοσύνη να σταθεί στο ύψος των περιστάσεων, τιμώντας την μνήμη του παιδιού μου αλλά και των άλλων θυμάτων της Χρυσής Αυγής. Οι προσβολές που τόσο καιρό υπομένουμε, τόσο εντός του δικαστηρίου από λεγόμενα και χειρονομίες, όσο και εκτός αυτού, με την ανοχή ενός μέρους της ελληνικής κοινωνίας που δεν έχει καταλάβει το μέγεθος και την απαξία των εγκλημάτων της Χρυσής Αυγής, πρέπει να σταματήσουν. Και τη στιγμή μάλιστα που αναμένεται η κατάθεσή μου, παλεύουν με κάθε τρόπο να μην ακουστώ μέχρι τις εκλογές, την ίδια στιγμή που οι δολοφόνοι του παιδιού μου κυκλοφορούν ελεύθεροι, βεβηλώνοντας το μνημείο του στο Κερατσίνι, κάνοντας μοτοπορείες στον Πειραιά, τη Νίκαια και τον Κορυδαλλό, πορείες μπροστά από το σπίτι μας, σκορπίζοντας τα μηνύματα μίσους ακόμα και στον δρόμο που χύθηκε το αίμα του παιδιού μου.\nΟ μοναδικός τρόπος για την απόδοση ουσιαστικής δικαιοσύνης είναι η συνέχιση της δίκης αυτής, ανεξάρτητα από τις σκοπιμότητες των δολοφόνων του γιού μου. Αυτή εξάλλου πρέπει να είναι η δικαιοσύνη, αποκομμένη από πολιτικές σκοπιμότητες, και συνεπώς περιμένω τόσο εγώ όσο και η ελληνική κοινωνία ότι θα μου επιτραπεί να πω αυτά που δύο χρόνια από την δολοφονία του Παύλου, πρέπει να ακουστούν.


Σεραφείμ Κοτρώτσος - Η πλάνη του εγώ δεν έχω να χάσω τίποτα\nΈχεις παιδιά σε παιδικό σταθμό ή σχολείο; Δουλεύεις στον ιδιωτικό τομέα; Είσαι δημόσιος υπάλληλος; Είσαι άνεργος; Είσαι παραγωγός; Είσαι μικρομεσαίος επιχειρηματίας; Μήπως λαμβάνεις επίδομα ανεργίας ή προνοίας; Μήπως συμμετέχεις σε πρόγραμμα επανένταξης στην εργασία; Μήπως σε στηρίζουν οι συνταξιούχοι γονείς / συγγενείς σου; Μήπως ζεις από αποταμιεύσεις, δικές σου ή φιλικών προσώπων; Μήπως ελπίζεις να γίνουν επενδύσεις για να δουλέψεις ξανά;\nΣε όποια κατάσταση να είσαι, μια πορεία απομόνωσης της χώρας δεν σημαίνει ότι τα πράγματα θα γίνουν χειρότερα μόνο για τους άλλους. Θα είναι για όλους μας. Ίσως εσύ που νομίζεις ότι δεν έχεις να χάσεις τίποτε βρεθείς ο πλέον ζημιωμένος μιας κατάρρευσης.\nΠιστεύεις ότι πρέπει να γίνουν όλα σκόνη και θρύψαλα;\nΈχεις σιχαθεί τους πάντες; Θέλεις να καεί η χώρα; Πιστεύεις ότι θα τους τιμωρήσεις αν όλα διαλυθούν;\nΜήπως όμως άθελά σου τελικά τους χαρίσεις τα «κλειδιά»; Αν η χώρα μας ακολουθήσει την εξέλιξη της Ρωσίας μετά την κατάρρευση, ποιοι πιστεύεις ότι θα βρεθούν δικαιωμένοι; Ποιοι θα είναι οι Έλληνες Πούτιν και Αμπράμοβιτς της επόμενης ημέρας; Μήπως ακριβώς αυτοί που θέλεις να τιμωρήσεις; Μήπως θα ζήσουμε τότε μια εκρηκτική όξυνσης των οικονομικών και κοινωνικών διακρίσεων; Μήπως ζήσουμε για 4η φορά στη σύγχρονη ιστορία της χώρας μας μια ιστορική εθνική καταστροφή; Μήπως τα ατομικά και πολιτικά σου δικαιώματα βρεθούν στο επίπεδο της εποχής που κάποιοι είχαν βάλει τη χώρα στο «Γύψο» και χάθηκε η μισή Κύπρος;\nΤην Κυριακή διαλέγεις δρόμο. Ό,τι και να διαλέξεις οι δυσκολίες είναι πολύ μεγάλες. Όμως στην περίπτωση του όχι μένεις μόνος, με όλους τους Ευρωπαίους να αισθάνονται ότι τους άδειασες. Ότι αυτοί προσπάθησαν να σε στηρίξουν κι εσύ τους ξεγέλασες. Όχι ο Σαμαράς, ούτε ο Τσίπρας. Εσύ ο πολίτης της Ελλάδος θα είσαι αυτός που θα θεωρούν ότι τους έριξε. Πολύ σύντομα θα βρεθείς να βλέπεις με δέος χώρες όπως η Τουρκία αλλά και η Αλβανία και τα Σκόπια που αργά η γρήγορα θα βρουν τη γη της επαγγελίας μέσα από την συμμετοχή τους στην Ευρώπη.\nΑν στηρίξεις το ναι θα παραμείνεις μέρος μιας συλλογικότητας μισού δισεκατομμυρίου πολιτών με κοινή προέλευση και αξίες θεμελιωμένες στο αρχαιοελληνικό πνεύμα. Ένας Ευρωπαίος πολίτης που θα μπορεί να θεωρεί ως κεκτημένο του ένα επίπεδο δημοκρατίας και ελευθερίας, χάρει σε ένα θεσμικό οπλοστάσιο που προχωράει αργά, αλλά σταθερά, μέσα και από λάθη και δύσκολους συμβιβασμούς, πάντα όμως με συναινέσεις και το βλέμμα στραμμένο σε ένα καλύτερο αύριο.\nΕγώ διαλέγω Ευρώπη λοιπόν. Στο δημοψήφισμα ψηφίζω ΝΑΙ.\n(δημοσιεύθηκε στο skai.gr)


July 26, 2013 – GREEK WORLD MEDIA\nΠροσοχή στην ΔΕΗ και το θέμα της ενέργειας\nSource: ΕΥΑΓΓΕΛΟΣ ΙΩΑΝΝΙΔΗΣ\nΕνόψει εξελίξεων στο θέμα της ιδιωτικοποίησης της ΔΕΗ και της απελευθέρωσης της αγοράς ενέργειας κρίνω σκόπιμο, να κοινοποιήσω τις απόψεις μου, για τα πολύ σημαντικά αυτά θέματα, που θα απασχολήσουν ακόμη περισσότερο, τις μέρες, που ακολουθούν, την χώρα μας, αλλά για ευνόητους λόγους και την περιοχή μας, η οποία αποτελεί το ενεργειακό κέντρο της Ελλάδας. Η ιδιωτικοποίηση της ΔΕΗ είναι πολύ σημαντικό ζήτημα ακόμη και για την εθνική ασφάλεια της πατρίδας μας, για να προωθηθεί με συνοπτικές και αδιαφανείς διαδικασίες.\nΟφείλουν, να γνωρίζουν, όσοι με ελαφρότητα εκφράζονται στο ζήτημα της πώλησης της ΔΕΗ, πως όποιος παραδίδει άκριτα την ενέργεια και τον ορυκτό πλουτο, παραδίδει τα κλειδιά μιας χώρας.\nΩς φιλελεύθερος βεβαίως πιστεύω στην μείωση του κράτους και στην ιδιωτική πρωτοβουλία, η οποία αποτελεί κινητήριο δύναμη παραγωγής πλούτου, είναι όμως άλλο πράγμα η θετική απόφαση απελευθέρωσης της αγοράς ενέργειας και η κατάργηση ενός μονοπωλίου και άλλο πράγμα το ξεπούλημα ή ακόμη χειρότερα η δημιουργία ανεξέλεγκτων ιδιωτικών μονοπωλίων με μόνο στόχο το κέρδος στον χώρο της ενέργειας. Αν δεν προσεχθεί το θέμα αυτό, τότε θα κινδυνεύουμε οι τιμές του ρεύματος, να αυξηθούν κατακόρυφα και να ζεματίσουν τους καταναλωτές. Χρειάζεται η απελευθέρωση της αγοράς ενέργειας, να συνοδεύεται από την ισχυροποίηση της ΡΑΕ ως μιας πραγματικά ανεξάρτητης αρχής, η οποία θα προστατεύει το δημόσιο συμφέρον. Αν παραμείνουμε σε ανεξάρτητες αρχές, που λειτουργούν υποτυπωδώς, δεν θα μπορέσουμε, να δημιουργήσουμε συνθήκες υγιούς ανταγωνισμού κόντρα στην ανάπτυξη μονοπωλιακών πρακτικών.\nΒεβαίως η χώρα μας έχει αναλάβει εκτός των άλλων και την υποχρέωση προς την Ευρωπαϊκή Ένωση, να ανοίξει την αγορά ενέργειας συμμορφούμενη προς τις σχετικές οδηγίες της, που πρέπει να τηρήσει στο ακέραιο. Όμως τώρα, που τρέχει, να καλύψει το χαμένο έδαφος απαράδεκτων καθυστερήσεων, είναι απόλυτη ανάγκη, να αποφευχθεί η δημιουργία άναρχων καταστάσεων, όπως συνέβη με το άνοιγμα της ραδιοτηλεόρασης πριν 22 χρόνια, οι οποίες ακόμη ταλαιπωρούν την κοινωνία μας\nΕξάλλου είναι απαραίτητο, να προσεχθεί η νόμιμη θέση των εργαζομένων στην επιχείρηση της ΔΕΗ, ότι έχουν ενσωματωμένη στις μονάδες και στις επενδύσεις της, την περιουσία του ασφαλιστικού τους ταμείου απο τις εισφορές και τις κρατήσεις, που γίνονταν όλα τα προηγούμενα χρόνια, κατά τα οποία ακολουθήθηκε η διαδικασία της ασφάλισης στον εργοδότη και αυτό το θέμα χρειάζεται, να επιλυθεί, διότι άλλως το κομμάτι αυτό της περιουσίας δεν μπορεί, να πωληθεί νόμιμα.\nΑν μάλιστα καταφύγουν στην δικαιοσύνη οι εργαζόμενοι, θα δικαιωθούν και θα βρεθούν οι τυχόν επενδυτές , μπροστά σε δυσάρεστες εκπλήξεις. Ποιος θα αντικαταστήσει σε περίπτωση τέτοιας πώλησης την κρατική χρηματοδότηση του ταμείου των ασφαλισμένων, η οποία είναι υποχρέωση του κράτους αναληφθείσα με νόμο, αν η περιουσία της ΔΕΗ πωληθεί σε ιδιώτες περιλαμβανομένου και του μεριδίου ύψους 11,6 δις ευρώ, που αποτελεί την αποτιμηθείσα περιουσία του ασφαλιστικού ταμείου των εργαζομένων, η οποία ενσωματώθηκε επι δεκαετίες στις επενδύσεις της επιχείρησης σε νέες μονάδες, όταν ακολουθούνταν η πρακτική της ασφάλισης του εργαζόμενου στον εργοδότη, που έδωσε στην ΔΕΗ τότε ευκολη πρόσβαση σε κεφάλαια απαραίτητα για τις επενδυτικές της πρωτοβουλίες; Ακόμη ποιος θα τους αποζημιώσει και θα επιστρέψει τα παρακρατηθέντα ετών, αν αποφασιστεί, να προχωρήσει η ολοσχερής πώληση της ΔΕΗ;\nΥπάρχει ασφαλώς η δυνατότητα της πώλησης μονάδων, που είναι κατά την γνώμη μου προτιμότερη από την πώληση πακέτου μετοχών της επιχείρησης με τις σημερινές μάλιστα εξευτελιστικές τιμές του χρηματιστηρίου, γιατί η τελευταία θα συνιστούσε αν προχωρήσει υπο αυτές τις συνθήκες εθνικό ξεπούλημα πρώτου μεγέθους.\nΓια αυτό, είναι απαραίτητο, να αποφευχθεί η πώληση μετοχών της επιχείρησης περαιτέρω, διότι ειδικά με τις σημερινές χρηματιστηριακές τιμές θα αποτελέσει θέμα ακόμη και για την σύσταση ειδικού δικαστηρίου στο άμεσο μέλλον, για όποιον το αποτολμήσει\nΌταν λέμε όμως πώληση μονάδων, δεν εννοούμε πώληση σε τιμή ευκαιρίας, αλλά μόνο στην πραγματική τους αξία και με συμφέροντα τρόπο για το δημόσιο συμφέρον. Υπάρχει πράγματι μια δίκαιη απορία, που πλανάται χρόνια και αποτελεί και δική μου απορία επίσης. Ποιος εμπόδισε τα προηγούμενα χρόνια τους ιδιώτες, να δημιουργήσουν περισσότερες μονάδες από τις ελάχιστες, που κατασκεύασαν ως σήμερα με το σύστημα ΒΟΟ και γιατι δεν το έχουν πράξει μέχρι σήμερα; Μήπως γιατί δεν έχουν τα απαιτούμενα κεφάλαια για την κατασκευή τους και επιδιώκουν σκανδαλωδώς την αγορά έτοιμων μονάδων σε τιμή ευκαιρίας;.\nΑς έχουν επίσης υπόψη τους όλοι το πρόβλημα της ανεργίας, στην οποία κάνει πρωταθλητισμό η περιφέρεια Δ.Μακεδονίας. Η περιβόητη <> θα δημιουργήσει ελάχιστες θέσεις εργασίας σε σύγκριση μάλιστα με αυτές, που θα χαθούν από το τυχόν κλείσιμο μονάδων και την μη αντικατάσταση τους. Μία μονάδα χρειάζεται εκατοντάδες εργαζόμενους, για να λειτουργήσει, σε αντίθεση με ένα αιολικό πάρκο, το οποίο τελικά θα χρειάζεται έναν φύλάκα και έναν επιστημονικό- τεχνικό υπεύθυνο. Το λένε αυτό στους κατοίκους μας οι προπαγανδιστές των εύκολων λύσεων; Ασφαλώς δεν είμαι εναντίον συλλήβδην των ΑΠΕ κάθε άλλο, όμως θα πρέπει, να ειπωθεί η αλήθεια επιτέλους στους πολίτες και να εξασφαλιστεί η συναίνεση των τοπικών κοινωνιών, όπου τυχόν υπάρχουν αντιδράσεις. Ειναι π.χ προτιμότερη και οικολογικότερη η ανάπτυξη των φωτοβολταϊκών από τα αμφισβητούμενα εντόνως αιολικά πάρκα\nAuthor GREEK WORLD MEDIAPosted on July 26, 2013 Categories GREECELeave a comment on Προσοχή στην ΔΕΗ και το θέμα της ενέργειας


Δήμος Μυκόνου: Σύσταση υποστηρικτικής δομής κοινωνικής πρόνοιας «Δίχτυ Αγάπης» - OTA VOICEΔήμος Μυκόνου: Σύσταση υποστηρικτικής δομής κοινωνικής πρόνοιας «Δίχτυ Αγάπης» - OTA VOICE\nΔήμος Μυκόνου: Σύσταση υποστηρικτικής δομής κοινωνικής πρόνοιας «Δίχτυ Αγάπης»\nΟ Δήμος Μυκόνου προχώρησε στη σύσταση της προσωρινής υποστηρικτικής δομής κοινωνικής πρόνοιας «Δίχτυ Αγάπης», για να είναι έτοιμος να παρέχει έγκαιρη και ουσιαστική βοήθεια σε όποιον συμπολίτη μας το χρειάζεται.\nΕπιπλέον, θα συνδράμουν στις υγειονομικές υπηρεσίες που επιχειρούν εντός των ορίων του δήμου, στη λειτουργία τηλεφωνικού κέντρου και ιστότοπου με σκοπό την καταγραφή των αιτημάτων και των αναγκών των κατοίκων, στη διεκπεραίωση αιτημάτων των κατοίκων για πάσης φύσεως πιστοποιητικά και κάθε άλλη εργασία με σκοπό την αποτροπή διάδοσης του ιού SARS-CoV-2.\nΘα ήθελα προσωπικά να ευχαριστήσω τους εθελοντές που αποδεικνύουν ότι η τοπική μας κοινωνία διακρίνεται για την ανθρωπιά και την αυταπάρνησή της.


Παραπολιτικά | Ξινός του βγήκε ο καφές του Καρανίκα\nΠΑΡΑΠΟΛΙΤΙΚΑ, 28.02.2018 12:02 |\nΠοιος και γιατί τάραξε την ηρεμία του ένα σαββατιάτικο πρωινό στην πλατεία της Αγίας Ειρήνης.\nΈνα περιστατικό στο οποίο εμπλέκεται ο σύμβουλος στρατηγικού σχεδιασμού του πρωθυπουργού Νίκος Καρανίκας μεταφέρει ο «Βηματοδότης».\nΣυγκεκριμένα, αναφέρει: «Τα όσα φαιδρά αλλά εξόχως πολιτικά συνέβησαν πρωί του Σαββάτου στο κέντρο της Αθήνας και συγκεκριμένα στο καφέ "Μαγκαζέ", στην οδό Αιόλου 33, απέναντι από την Αγία Ειρήνη, μου τα αφηγήθηκε βουλευτής του Ποταμιού και σας τα μεταφέρω πάραυτα.\n»Ο σύμβουλος στρατηγικού σχεδιασμού του πρωθυπουργού Νίκος Καρανίκας απολάμβανε στο "Μαγκαζέ" τον φρέντο του μαζί μ' έναν φίλο του, γνωρίζοντας πως ακόμα ήταν πολύ πρωί για να τον αναγνωρίσουν και συνεπώς ουδείς θα τάρασσε την ηρεμία του σαββατιάτικου πρωινού: Ξαφνικά από διπλανό τραπέζι κάποιος τον πλησιάζει: "Εσύ είσαι ο Καρανίκας; Ο σύμβουλος;", του λέει. Ο κ. Καρανίκας παρατάει αμέσως τη συζήτηση που είχε με τον φίλο του πίνει μια γουλιά καφέ και λέει: "Ναι, αυτός είμαι...".\n»Αμέσως μετά όμως κατάπιε τη γλώσσα του. Ο συνομιλητής του (σε ημιέξαλλη, όπως μου περιγράφουν, κατάσταση από οργή) του δηλώνει με το "καλημέρα" ότι είναι κάτοχος μια μικρής διαφημιστικής εταιρείας.\n»Εν συνεχεία του βγάζει από το μπουφάν του ένα χαρτί και του το στρίβει στη... μούρη, λέγοντας του: "Μόλις ήλθα από τον λογιστή μου και πληρώνω το 75% των εισπράξεών μου σε φόρους. Για να πληρώνω εσένα, ρε Καρανίκα, που δεν κάνεις τίποτα και τους φίλους σου που επίσης δεν κάνουν τίποτα".\n»Όπως μου το εξιστόρησε ο βουλευτής του Ποταμιού και άλλοι πρωινοί θαμώνες άρχισαν να επικρίνουν την κυβέρνηση. Και τι έκανε νομίζετε ο σύμβουλος; Συνιστούσε ψυχραιμία λέγοντας: "Κοιτάχτε.... κοιτάχτε φίλοι μου, κάντε υπομονή, σε λίγο βγαίνουμε από τα μνημόνια, υπομονή..."»\nΠαραπολιτικά Νίκος Καρανίκας


«Καρακιτσαριό η Αγιά Σοφιά, στις... τρύπες τους τα Oρκ του Μελισσανίδη»! | SDNA\n«Καρακιτσαριό η Αγιά Σοφιά, στις... τρύπες τους τα Oρκ του Μελισσανίδη»!\n16 Μαρτίου 2017, 17:13\nΤελευταία ανανέωση: 16 Μαρτίου 2017, 17:14\nΑπίστευτη δήλωση από δημοτικό σύμβουλο της Νέας Φιλαδέλφειας που ανήκει στην διοικούσα παράταξη του Άρη Βασιλόπουλου.\nΜια τοποθέτηση με βαρύτατους χαρακτηρισμούς για τους οπαδούς της ΑΕΚ που συμμετέχουν στις κινητοποιήσεις των τελευταίων ημερών για το γήπεδο, αλλά και για το ίδιο το σχέδιο της «Αγιά Σοφιάς» έκανε ο δημοτικός σύμβουλος Βαγγέλης Κουμαριανός στην ιστοσελίδα F-X News της Νέας Φιλαδέλφειας.\nΣε αυτήν αναφέρονται τα εξής: Εδώ και καιρό η έκδοση οικοδομικής άδειας για το γήπεδο της Δικέφαλος ΑΕ φαίνεται να έχει βαλτώσει. Παρόλα αυτά, συνεχείς εξελίξεις υπάρχουν για το Κέντρο Μνήμης και Πολιτισμού. Εξηγούμαι: τις τελευταίες εβδομάδες στο Κέντρο της Νέας Φιλαδέλφειας έχει ξεκινήσει η επιχείρηση «Μνήμη και Πολιτισμός».\nΑυτοψία του SDNA για το γήπεδο στο Γουδή! (pics)\nΑνακοινώνεται ΣΗΜΕΡΑ το νέο γήπεδο του Παναθηναϊκού!\nΟ βοηθός Δημητριάδης και το οφσάιντ γκολ του Καμπιάσο στο Καραϊσκάκη


Eυκλείδης Τσακαλώτος: Θέλουν επενδύσεις με υποβαθμισμένες θέσεις εργασίας που δεν έχουν προοπτική - Commonality\nEυκλείδης Τσακαλώτος: Θέλουν επενδύσεις με υποβαθμισμένες θέσεις εργασίας που δεν έχουν προοπτική\n·8 Απριλίου, 2021\nΣυνέντευξη στον Νίκο Ξυδάκη και στον ραδιοσταθμό «Στο Κόκκινο»*\nΠού θα μπορούσαν να αξιοποιηθούν οι πόροι του Ταμείου Ανάκαμψης για να μην επιστρέψει η οικονομία στην κατάσταση που την οδήγησε σε κρίσεις;\nΤο μόνο πράγμα που δεν θα έπρεπε να κάνει μία κυβέρνηση είναι το να επαναλάβει αυτό που έκανε τα τελευταία 30-40 χρόνια. Αυτό που εντυπωσιάζει, κοιτάζοντας τη μεγάλη εικόνα, είναι ότι το πρόγραμμα της κυβέρνησης θα μπορούσε να είχε γραφτεί το 1995 ή το 2005! Δηλαδή, δεν έχουν μάθει τίποτε από την οικονομική κρίση 2009-2010. Σαν να πίστεψαν ότι οι ίδιες συνταγές που μας έφεραν σ’ αυτή, παγκοσμίως αλλά και στην Ελλάδα, είναι και η λύση για την τωρινή κρίση. Δηλαδή, θα έχουμε αλλαγές στα εργασιακά για να κτυπήσει τον συνδικαλισμό, τα συλλογικά δικαιώματα και τους μισθούς, θα έχουμε κάποιες επενδύσεις σε οικοδομές, θα δώσουμε όλα τα χρήματα στον ιδιωτικό τομέα χωρίς κάποιο αναπτυξιακό σχέδιο με προτεραιότητες. Αυτό, υποτίθεται, θα αυξήσει το ΑΕΠ –η κυβέρνηση λέει έξι μονάδες θα είναι το ΑΕΠ μεγαλύτερο, λόγω προγράμματος, μετά έξι χρόνια– και οι ανισότητες θα αμβλυνθούν είτε γιατί θα υπάρξει το λεγόμενο trickle down, δηλαδή εφόσον θα αυξηθούν τα εισοδήματα των πλουσίων κάτι θα πάρουν και οι πτωχοί! Αλλά αν υπάρχει μία θεωρία που έχει διαψευσθεί τα τελευταία δέκα χρόνια, από ακαδημαϊκούς και πανεπιστημιακούς, είναι αυτή του trickle down. Η πρώτη μου παρατήρηση, λοιπόν, είναι ότι ελπίζουν σε κάτι σαν να μην έχουν μάθει τίποτε από την πρόσφατη οικονομική κρίση, σαν να μην υπήρχε τόσος κοινωνικός πόνος για να το πούμε αυτό με κοινωνικούς όρους.\nΓια τις διάχυτες ανισότητες, δηλαδή, και άλλα πολλά.\nΝαι, για τις ανισότητες όλων των ειδών: μισθούς, τα νέα παιδιά που δεν μπορούν να δαπανήσουν, να νοικιάσουν ένα σπίτι, κοινωνικές, περιφερειακές, πρεκαριάτο, πρόσβαση στα κοινωνικά αγαθά κτλ. Έχουμε, παγκοσμίως, παιδιά με μόρφωση, με πτυχία και οι δουλειές που κάνουν δεν επαρκούν ούτε για να νοικιάσουν μια γκαρσονιέρα για να κάνουν οικογένεια. Αυτές οι ανισότητες, λοιπόν, δεν είναι πουθενά, με το πρόγραμμα που κατέθεσε η κυβέρνηση φαίνεται ότι δεν έχει αυτή την εικόνα, δηλαδή ότι οι ανισότητες είναι πρόβλημα. Εντούτοις, το ζήτημα αυτό το συζητά όλη η πανεπιστημιακή κοινότητα, όλοι οι πολιτικοί τα τελευταία δέκα χρόνια. Και στο Eurogroup, ακόμη, είχαμε ειδική συνεδρίαση για τη στασιμότητα των μισθών. Αυτό δεν φαίνεται πουθενά στην πρόταση της κυβέρνησης για το Ταμείο Ανάκαμψης. Αλλά να θέσω και ένα θέμα που προηγείται, ίσως, αυτού που συζητάμε που είναι αυτό της δημοκρατίας. Σήμερα στις 12μ. θα μας παρουσιάσει ο αρμόδιος Υπουργός κ. Σκυλακάκης, σε επιτροπές της Βουλής, την πρόταση της κυβέρνησης για το Ταμείο Ανάκαμψης και μετά 2-3 μήνες, περίπου, θα έλθει προς κύρωση μια συμφωνία. Ε! Αυτό είναι διαβούλευση; Με ποιον συζήτησαν, με ποιους φορείς, τα Επιμελητήρια, τα Συνδικάτα, την Τοπική Αυτοδιοίκηση κ.ά. Αυτό δείχνει μια εικόνα της αντίληψης ότι η οικονομική επιστήμη και οι οικονομικές πολιτικές που συνεπάγεται είναι πάνω από την κοινωνία, πάνω από αντιπαραθέσεις αξιών, προτεραιοτήτων, συμφερόντων άρα δεν χρειάζεται ούτε καν να τις συζητήσουμε γιατί ξέρουμε τη διαδικασία και απλώς είναι θέμα λογικής, ορθολογισμού να εφαρμοσθούν. Εδώ έχουμε ουσιαστική διαφορά. Δηλαδή, εμείς όταν κάναμε την Αναπτυξιακή Στρατηγική το 2018 είχαν προηγηθεί τα περιφερειακά συνέδρια. Είχαμε συναίσθηση ότι η σοφή διαχείριση της γνώσης δεν είναι στον υπουργό Οικονομικών τον Ευκλείδη ή της Ανάπτυξης στον Δραγασάκη ή στο Μαξίμου τον Αλέξη. Όλοι αυτοί έχουν και τις απόψεις και τις ιδέες τους και τις προτεραιότητές τους και το Πρόγραμμα του ΣΥΡΙΖΑ, τώρα που συζητάμε το νέο, προφανώς δεν ξεκινάμε απ’ το πουθενά. Αλλά από την άλλη, δεν έχουμε την αίσθηση της επάρκειας ότι όλα αυτά τα ξέρουμε και δεν χρειάζεται να συζητήσουμε με κανέναν. Ακούγεται αυτό ως διαδικασία αλλά είναι ουσία. Να σου θυμίσω τη συζήτηση πριν απ’ την κρίση, για την ΟΝΕ, όταν πολλοί οικονομολόγοι βλέπαμε ότι κάνουμε μεγάλα ελλείμματα, ότι χάνουμε ανταγωνιστικότητες με τις Βόρειες χώρες κτλ, κτλ. Εκείνο που έθετε στη Βουλή, τότε, ο Γιάννης Δραγασάκης είναι ποιος τα σκέφτεται αυτά τα πράγματα που εντοπίζονταν, ποιος φτιάχνει ένα σχέδιο για να τα αντιμετωπίσουμε, ανεξάρτητα αν ήσουν υπέρ ή κατά του Μάαστριχτ, της ΟΝΕ κ.τ.λ. Από τη στιγμή που βλέπεις ότι δεν πάμε καλά, γιατί το 2005 ήταν αυτό προφανές σε μας, αλλά και σε πολλούς άλλους, το πού πάμε …\nΉταν καθαρή η απόκλιση, δηλαδή, και έμπαινε θέμα για το πώς διορθώνεις την πορεία σου.\nΑκριβώς. Πώς διορθώνεις την πορεία σου και πώς μια κοινωνία συζητά γι’ αυτό γιατί δεν είναι θέμα να βγάλεις ένα νομοσχέδιο ή να καταρτίσεις ένα πακέτο μέτρων. Είναι ανάγκη, σ’ αυτές τις καταστάσεις, να κινητοποιήσεις, να φέρεις σε εγρήγορση ζωντανές παραγωγικές δυνάμεις του Δημόσιου Τομέα, του Ιδιωτικού, του Κοινωνικού. Αλλά αυτό θέλει μια διαβούλευση. Είναι η κινητοποίηση μιας ολόκληρης κοινωνίας, να καταλάβει τα προβλήματα, να συζητήσει. Προφανώς, θα υπάρχουν διαφορές. Να πω σ’ αυτό το σημείο ότι υπάρχει μια διαφορά με τη διαδικασία των προγραμμάτων ΕΣΠΑ. Τώρα η διαδικασία που υπάρχει είναι ότι παραθέτει η κυβέρνηση ένα πρόγραμμα, παίρνει με βάση αυτό χρήματα και συγχρόνως δεσμεύεται για κάποιες μεταρρυθμίσεις. Αλλά επειδή το Ταμείο Ανάκαμψης θα έχει υποτίθεται επίδραση και έως έξι χρόνια εάν αυτοί τώρα δεσμευτούν, π.χ., σε αλλαγές στα εργασιακά, σε περιορισμό των δικαιωμάτων κτλ, θα έχουμε να αντιμετωπίσουμε ως κυβέρνηση και τις συγκεκριμένες δεσμεύσεις.\nΝαι. Χθες ο Αλέξης Τσίπρας είπε ότι θα ζητήσουμε αναθεώρηση. Είναι πολιτικές οι αιρεσιμότητες.\nΕίναι προφανές αυτό. Εδώ τώρα εντοπίζω, απλώς, ότι η κυβέρνηση επιχειρεί να δεσμεύσει μια χώρα άρα έχουμε ένα δεύτερο σκέλος αντιδημοκρατικότητας στον καθορισμό της πολιτικής. Και ισχύει όχι μόνο στα οικονομικά, αλλά για μια σειρά πεδία. Ακόμη και στην οικονομία τα αντανακλαστικά –το ένστικτο της κυβέρνησης– δεν είναι μόνο αντικοινωνικά αλλά και αντιδημοκρατικά. «Εμείς ξέρουμε, εμείς θα μιλήσουμε με τους επιχειρηματίες, εμείς, εμείς». Νομίζω ότι καταλαβαίνει ο κόσμος, αρχίζει η αποδόμηση, και όταν λέει η κυβέρνηση ότι είναι υπέρ των επενδύσεων, νομίζω πως η έκφραση ότι είναι υπέρ συγκεκριμένων επενδυτών είναι πιο κοντά στην αλήθεια. Το λέω ευγενικά.\nΜε εμφανή κομψότητα θα έλεγα …\nΝομίζω ότι όλοι καταλαβαίνουμε ότι για να πάνε γρήγορα χρήματα στην αγορά αυτό που θα κάνουν είναι, σε συμφωνία με τους μεγάλους επενδυτές, αυτοί θα φτιάξουν τα επενδυτικά προγράμματα και τα σχέδιά τους –που ήθελαν να κάνουν έτσι και αλλιώς– και η κυβέρνηση θα τα ενσωματώσει στο σχέδιό της. Βέβαια, αποκλείοντας και πάρα πολλούς μεσαίους, τα χρήματα που θα πάνε στις επιχειρήσεις θα πάνε μέσα από δάνεια τραπεζών από τις οποίες η πλειοψηφία των επιχειρήσεων είναι εκτός. Αυτές έχουν πάρει κάποια λίγα χρήματα, 500 εκατ., νομίζω μέσω της Αναπτυξιακής Τράπεζας που φτιάξαμε εμείς. Είναι, παρ’ όλα αυτά, αυτή η κυβέρνηση που κατηγορούσε εμάς ότι καταστρέφουμε τα μεσαία στρώματα και ότι έρχεται να το ισορροπήσει και να τους δώσει ανάσα! δηλαδή, με τα 500 μόνο εκατ. που θα πάνε στις επιχειρήσεις που είναι εκτός των συστημικών τραπεζών; Αποδεικνύεται τώρα αυτό που λέγαμε προεκλογικά ότι το σχέδιο της ΝΔ, μπορεί να λέει ότι είναι υπέρ των μεσαίων στρωμάτων αλλά, στο τέλος θα φανεί αυτό που συμβαίνει πάντα όταν ασκούνται τέτοιες πολιτικές ότι θα ευνοήσουν το μεγάλο ψάρι ενάντια στο μικρό.\nΤα είδαμε αυτά στη σύμβαση με την Ελληνικός Χρυσός όταν ειπώθηκε ότι το νομοσχέδιο το έγραψε η επιχείρηση.\nΘα ξέρεις ότι έχω υποστεί κριτική, καλοπροαίρετα και μη, πως δεν είμαι αρκετά αιχμηρός στη γλώσσα που χρησιμοποιώ, αλλά πρέπει να σου πω ότι στη συγκεκριμένη σύμβαση ό,τι ακραίο και επιθετικό κι αν πεις είναι λίγο. Όντως, είναι σύμβαση που είχαμε να δούμε πολλά χρόνια, θυμίζει την Ελλάδα πριν δεκαετίες, θυμίζει το «στρατηγέ μου, εδώ είναι ο στρατός σου»! Είπαν, δηλαδή, «να σας δώσουμε ό,τι θέλετε». Φάνηκε ότι η κυβέρνηση δεν έχει καμία θέληση να διαπραγματευθεί. Ταυτόχρονα μιλάμε, υποτίθεται, για πράσινη μετάβαση κτλ ότι τα λεφτά πάνε σε επενδύσεις που είναι ενάντια στην κλιματική αλλαγή, πράσινη ανάπτυξη και μετατόπιση των δραστηριοτήτων μας. Προφανώς, έχουν μέσα στις προτάσεις τους και μέτρα που θα είχαμε και εμείς είτε για τη ψηφιοποίηση της οικονομίας, είτε για κάποια πράσινα μέτρα, αλλά είναι πολύ αδύνατο το σχέδιό τους όταν πάει στα συγκεκριμένα. Δηλαδή, πώς θα πάμε στις Περιφέρειες, αν θα μπορεί να ανοίξει η πίτα της ενέργειας και στις ενεργειακές κοινότητες. Εμείς θεσμοθετήσαμε το πλαίσιο λειτουργίας τους, δεν το προχώρησε η κυβέρνηση. Άρα αμφισβητώ ότι θα μπορεί να είναι αυτό σοβαρή αντιμετώπιση της κλιματικής κρίσης, για διάφορους λόγους. Ο πρώτος είναι ότι όλοι οι επιστήμονες αναδεικνύουν το πρόβλημα αν δεν αντιμετωπίσουμε την ανισότητα. Αυτό το σημείο είναι πολύ σημαντικό στο δικό μας σχέδιο Προγράμματος, που τώρα συζητά το Κόμμα. Εξηγεί, π.χ., όχι μόνο τη σημασία των ενεργειακών κοινοτήτων αλλά συζητά ότι αν δεν έχει όλος ο κόσμος πρόσβαση στην ενέργεια αν …\nΑνακύπτει η ενεργειακή φτώχεια που υπάρχει στην εποχή μας.\nΒεβαίως, αν δεν την αντιμετωπίσουμε αυτή την ανισότητα, αν δεν μπορέσουμε να έχουμε περιφερειακή ανάπτυξη, δηλαδή να κλείσουμε την ψαλίδα ανάμεσα στις περιφέρειες, αυτά θα είναι μεγάλα εμπόδια για να αντιμετωπίσεις σοβαρά την κλιματική κρίση. Και τελευταίο σημείο που θα ήθελα να πω για το Ταμείο Ανάκαμψης είναι ότι δεν έχει καμιά ισορροπία στους τομείς δηλαδή μεταξύ δημόσιου, ιδιωτικού και κοινωνικού τομέα. Στο θέμα της κατάρτισης, ύστερα, αντί να τη δώσουν στα Πανεπιστήμια, που είναι ένας θεσμός, θα πάνε σε ένα πρόγραμμα με το οποίο θα δίνουν χρήματα στους ιδιώτες να κάνουν κατάρτιση. Θυμάστε, ασφαλώς, τα προγράμματα μούφα των δικαστικών 1980 και 1990.\nΉταν η χρυσή αλυσίδα των ΚΕΚ.\nΝαι, και εδώ δεν φαίνεται να έχουμε μάθει τίποτε εκτός του ότι μέσα από την κατάρτιση θα αντιμετωπιστούν οι ανισότητες. Πώς; Εάν δεν έχεις αναπτυξιακό σχέδιο που αναβαθμίζει το επίπεδο παραγωγής στην Ελλάδα πού θα απασχοληθούν οι νέοι; Και κατάρτιση αν έχουν θα φύγουν στο εξωτερικό. Πρώτα πρέπει να έχεις τις θέσεις εργασίας που έχουν προοπτική και αντί να κάνεις αυτό λες ότι φταίνε οι ίδιοι εργαζόμενες/οι που δεν έχουν κατάρτιση και γι’ αυτό έχουν χαμηλούς μισθούς! Είναι η ίδια πολιτική που είχαμε τα είκοσι χρόνια που προηγήθηκαν της κρίσης του 2009.\nΈνα μοντέλο που πια δεν συναντάς ούτε στον Τρίτο Κόσμο.\nΝομίζω ότι αυτό φαίνεται από τα εργασιακά. Γιατί χτυπούν τα δικαιώματα, τους μισθούς κτλ; Για να συμπιέσουν ακόμη περισσότερο τους μισθούς. Θέλουν επενδύσεις με υποβαθμισμένες θέσεις εργασίας που δεν έχουν προοπτική και η αίσθηση της ανασφάλειας του πρεκαριάτου θα συνεχισθεί. Γι’ αυτό το ποσοστό των επενδύσεων, στο ΑΕΠ, δημόσιων και ιδιωτικών, τα είκοσι τελευταία χρόνια είναι πολύ χαμηλό γιατί οι επενδυτές δεν επένδυσαν σε νέες τεχνολογίες, νέα προϊόντα κτλ. Σκέφτονται ότι μπορούν να βγάλουν κέρδη με ένα κακοπληρωμένο εργατικό δυναμικό. Δεν επενδύει και αυτό δεν είναι μόνο ελληνικό πρόβλημα, είναι πανευρωπαϊκό. Και κάτι ακόμη που έθεσες στην αρχή και το αφήσαμε: η απάντηση στην κρίση διαφέρει πάρα πολύ μεταξύ ΕΕ και ΗΠΑ. Χοντρικά, η δημοσιονομική παρέμβαση στην Ευρώπη είναι η μισή από αυτή που υλοποιεί ο Μπάιντεν στην Αμερική. Η δική μας στρατηγική, όπως προκύπτει από το πρόγραμμα του 2018 αλλά και στο σημερινό, είναι στην άλλη όχθη. Δηλαδή, εμείς αρχίζουμε με τον κόσμο της εργασίας, δεν έχουμε μια αναπτυξιακή στρατηγική εδώ και κάπου αλλού λέμε να κάνουμε και κάτι με την κοινωνία. Το κάνουμε κι αυτό, π.χ. για την παιδεία, την υγεία. Εμείς, όμως, βάζουμε την εργασία μέσα στην αναπτυξιακή μας στρατηγική. Τα περισσότερα εργασιακά δικαιώματα είναι συστατικό στοιχείο της ίδιας της πολιτικής μας. Δεν είναι κάτι που το προσθέτουμε στο τέλος για να αμβλύνουμε τις επιπτώσεις της αναπτυξιακής μας πολιτικής. Είναι εκ των προτέρων μέσα στην αναπτυξιακή στρατηγική μας.


Ιστορίες Αγνώστων 2010\nΗ Ομάδα Θαλής + Φίλοι εγκαινιάσε την Κυριακή 4 Ιουλίου το φετινό Εργαστήρι Λέσχών Ανάγνωσης - Ιστορίες Αγνώστων 2010, το οποίο μπήκε στον πέμπτο χρόνο της διοργάνωσής του ... Το Εργαστήρι φέτος θα γίνει στον Άγιο Νικόλαο, στη Νάουσα Ημαθίας, με σκοπό να μας συγκεντρώσει εκεί σε μια μεγάλη, ανοιχτή παρέα από ανθρώπους που αγαπούν το βιβλίο, το στοχασμό και τη συζήτηση, για να ακούσουμε ενδιαφέρουσες ομιλίες , να κουβεντιάσουμε για βιβλία που έχουμε διαβάσει και άλλα καινούργια, να ανταλλάξουμε απόψεις.\nΤο αναλυτικό πρόγραμμα έχει ως εξής: Κυριακή 4 Ιουλίου19:00-19:05 Καλωσόρισμα19:05-19:30 Τί είναι και πώς λειτουργούν οι Λέσχες Ανάγνωσης; (Τεύκρος Μιχαηλίδης)19:30-21:00 Πάνελ: Nεανική Λογοτεχνία από τη δεκαετία του 80 ως σήμερα(O Απόστολος Δοξιάδης συζητάει με τους συγγραφείς Βαγγέλη Ραπτόπουλο και Πέτρο Τατσόπουλο)\nΔευτέρα 5 Ιουλίου9:30-11:00 Ομιλία: Ο μυστηριώδης Κύριος Νικολά Μπουρμπακί (Τεύκρος Μιχαηλίδης)11:30-14:00 Λέσχες Ανάγνωσης Α – Πρώτη συνάντηση•Εξηγώντας τα Μαθηματικά στις Κόρες μου, του Ντενί Γκετζ (Νίκος Σάββας, Μαρία Πατσιά)•Ο Έμπορος του Καφέ, του David Liss (Χρήστος Καμπόλης, Ευαγγελία Τατάγια, Πέτρος Δελλαπόρτας)•Αχμές, ο γιος του φεγγαριού, του Τεύκρου Μιχαηλίδη (Απόστολος Δοξιάδης, Σωτήρης Συριόπουλος)•Το τελευταίο παραμύθι του Μιγκέλ Τόρες Ντα Σίλβα, του Thomas Vogel (απεθύνεται στο Δημοτικό)-(Τέκρος Μιχαηλίδης, Σίσσυ Μιχαλοπούλου, Κώστας Δήμας)14:00-18:00 ΔΙΑΛΕΙΜΜΑ18:00-19:30 Ομιλία: Λογοτεχνία της Μίμησης ή Λογοτεχνία του Στοχασμού: Οι περιπτώσεις του Τολστόι και του Ντοστογιέφσκι - και όχι μόνο (Απόστολος Δοξιάδης)19:45-21:15 Πάνελ: Οι Σχολικές Λέσχες Ανάγνωσης: συνεργασία Μαθητών και Καθηγητών (συμμετέχουν μαθητές και καθηγητές)21.30-23.30 Βραδιά Αστρο-παρατήρησης σε συνεργασία με την Εταιρία Αστρονομίας και Διαστήματος Νάουσας (Γιώργος Κουτσουμπός, Χαρίτων Τομπουλίδης)\nΤρίτη 6 Ιουλίου9:30–11:00 Παρουσίαση: Θέκλη, της Αθηνάς Κακούρη (Αθηνά Κακούρη, Τεύκρος Μιχαηλίδης)11:30-14:00 Λέσχες Ανάγνωσης Α – Δεύτερη Συνάντηση•Εξηγώντας τα Μαθηματικά στις Κόρες μου, του Ντενί Γκετζ (Νίκος Σάββας, Μαρία Πατσία)•Ο Έμπορος του Καφέ, του David Liss (Χρήστος Καμπόλης, Ευαγγελία Τατάγια, Πέτρος Δελλαπόρτας)•Αχμές, ο γιος του φεγγαριού, του Τεύκρου Μιχαηλίδη (Απόστολος Δοξιάδης, Σωτήρης Συριόπουλος)•Το τελευταίο παραμύθι του Μιγκέλ Τόρες Ντα Σίλβα, του Thomas Vogel (απεθύνεται στο Δημοτικό)-(Τέκρος Μιχαηλίδης, Σίσσυ Μιχαλοπούλου, Κώστας Δήμας)14:00-18:00 ΔΙΑΛΕΙΜΜΑ18:00-19:30 Ομιλία: Το αστυνομικό - μαθηματικό μυθιστόρημα (Αργύρης Παυλιώτης)19:45-21:15 Παρουσίαση: Μεγάλες Προσδοκίες, του Κάρολου Ντίκενς (Βαγγέλης Ραπτόπουλος)\nΤετάρτη 7 Ιουλίου9:30-11:00 Ομιλία: Μία Λέσχη Ανάγνωσης \_"ταξιδεύει\_" στο... Διάστημα! Λέσχη Ανάγνωσης στο Δημοτικό (Γιώργος Κουτσουμπός)11:30-14:00 Λέσχες Ανάγνωσης Β – Πρώτη Συνάντηση•Ο Μαίτρ και Μαργαρίτα, του Μιχαήλ Μπουλγκάκοφ (Βαγγέλης Ραπτόπουλος)•Το Όνομα του Ρόδου, του Ουμπέρτο Έκο (Απόστολος Δοξιάδης, Άλκηστη Πατρινέλη, Βενετία Μπαλτά)•Αχμές, ο γιος του φεγγαριού, του Τεύκρου Μιχαηλίδη (Σωτήρης Συριόπουλος)•Τα διόδια της φαντασίας, του Νόρτον Τζάστερ (απεθύνεται στο Δημοτικό)-(Τεύκρος Μιχαηλίδης, Γιώργος Κουτσουμπός, Σταυρούλα Γρουσουζάκου)14:00-18:00 ΔΙΑΛΕΙΜΜΑ18:00-19:30 Ομιλία: Το ιστορικό μυθιστόρημα: \_'ιστορικό\_' ή \_'μυθιστόρημα\_'; (Αθηνά Κακούρη)19:45-21:15 Παρουσίαση: Μηχανές της Λογικής, του Martin Davis (Στάθης Ζάχος)\nΠέμπτη 8 Ιουλίου9:30–11:00 Ομιλία: Λεωφορείον η Απόδειξη: Μια διαδρομή από τον Όμηρο στον Ευκλείδη (Απόστολος Δοξιάδης)11:30-14:00 Λέσχες Ανάγνωσης Β – Δευτέρη Συνάντηση•Ο Μαίτρ και Μαργαρίτα, του Μιχαήλ Μπουλγκάκοφ (Βαγγέλης Ραπτόπουλος)•Το Όνομα του Ρόδου, του Ουμπέρτο Έκο(Απόστολος Δοξιάδης, Άλκηστη Πατρινέλη, Βενετία Μπαλτά)•Αχμές, ο γιος του φεγγαριού, του Τεύκρου Μιχαηλίδη (Σωτήρης Συριόπουλος)•Τα διόδια της φαντασίας, του Νόρτον Τζάστερ (απεθύνεται στο Δημοτικό)-(Τεύκρος Μιχαηλίδης, Γιώργος Κουτσουμπός, Σταυρούλα Γρουσουζάκου)14:00-18:00 ΔΙΑΛΕΙΜΜΑ18:00-19:30 Παρουσίαση: Ο Άνθρωπος που Αγαπούσε τους Αριθμούς, του Paul Hoffman (Σταυρούλα Παπανικολάου)19:45-21:15 Ομιλία: Μια εισαγωγή στην τυχαιότητα (Πέτρος Δελλαπόρτας)\nΠαρασκευή 9 Ιουλίου9.30-11.00 Παρουσίαση: H Διπλή ΄Ελικα, του James Watson (Απόστολος Δοξιάδης)11.30-14.00 Ομιλία: Ψάχνοντας για το φεγγαρόφωτο βρήκα τη συμμετρία (Τεύκρος Μιχαηλίδης)\nΛίστα βιβλίων λεσχών ανάγνωσης στο εργαστήρι:\nΑχμές, ο γιος του φεγγαριούΕξηγώντας τα Μαθηματικά στις Κόρες μουΟ Έμπορος του ΚαφέΟ Μαιτρ και η ΜαργαρίταΤα Διόδια της ΦαντασίαςΤο Όνομα του ΡόδουΤο τελευταίο παραμύθι του Μιγκέλ Τόρες Ντα Σίλβα\nΤοποθεσία Ξενοδοχείο Βέρμιον, Άγιος Νικόλαος, Νάουσα Ημαθίας Ημερομηνία 4 έως 9 Ιουλίου Πληροφορίες http://www.thalesandfriends.org/ Σχετικές ειδήσεις


Οι μεταβατικοί χρόνοι by Gabriella Aspraki 451 views\nΕνότητα 15 Αποικιοκρατία by Alexandra Gerakini 1199 views\nΑποικιοκρατία και αποικιακοί ανταγω... by irinikel 3431 views\nΑποικιοκρατία και αποικιακοί ανταγω... by Gabriella Aspraki 9029 views\nΈνα επετειακό αφιέρωμα με τεχνικές ομαδοσυνεργατικής διδασκαλίας, βιωματικής μάθησης και αξιοποίησης των ΤΠΕ (Ιστορία Γ΄ Γυμνασίου)\n1. Μοιραζόμαστε ιδέες και προτάσεις στο ξεκίνημα της νέας χρονιάς 2012-2013 Ηράκλειο,14-15 Σεπτεμβρίου 2012\n2. Εισηγήτρια : Αργυρώ Μοχιανάκη Φιλόλογος 4ου Γυμνασίου Ηρακλείου\n3. ΤΑΞΗ : γ΄ Γυμνασίου – τμήμα 24 μαθητών ΔΙΔΑΚΤΙΚΗ ΕΝΟΤΗΤΑ : 29-30 ΧΡΟΝΟΣ : 6 διδακτικές ώρες (3 δίωρα) ΧΩΡΟΣ : εργαστήριο πληροφορικής ΕΠΟΠΤΙΚΑ ΜΕΣΑ : Η/Υ, φύλλα εργασίας σε ηλεκτρονική μορφή, διαδικτυακό υλικό (χάρτες, εικόνες, κείμενα), διαδραστικός πίνακας και το σχολικό βιβλίο.\n4. ΟΡΓΑΝΩΣΗ ΤΑΞΗΣ : 6 ομάδες «ειδικών» • ΙΣΤΟΡΙΚΟΙ : αίτια/πολιτικές εξελίξεις • ΣΤΡΑΤΙΩΤΙΚΟΙ : πολεμικά γεγονότα • ΔΙΠΛΩΜΑΤΕΣ : συμμαχίες/συνθήκες • ΓΕΩΓΡΑΦΟΙ : χάρτες • ΦΩΤΟΓΡΑΦΟΙ - ΔΗΜΟΣΙΟΓΡΑΦΟΙ : φωτογραφικό υλικό/ρεπορτάζ • ΚΑΛΛΙΤΕΧΝΕΣ : ζωγραφική/μουσική/θέατρο Ο καθηγητής οργανώνει, συντονίζει, καθοδηγεί.\n5. ΜΕΘΟΔΟΣ : ομαδοσυνεργατική διδασκαλία, ανακαλυπτική - βιωματική μάθηση, διαθεματική προσέγγιση του γνωστικού αντικειμένου. ΓΝΩΣΤΙΚΕΣ ΠΕΡΙΟΧΕΣ : ιστορία, γεωγραφία, γλώσσα, λογοτεχνία, μουσική, αισθητική αγωγή, θέατρο, πληροφορική, στατιστική. ΠΡΟΑΠΑΙΤΟΥΜΕΝΕΣ ΓΝΩΣΕΙΣ : χειρισμός Η/Υ και διαδραστικού πίνακα. Από ιστορική άποψη : Βαλκάνια και μακεδονικό ζήτημα, κίνημα των Νεοτούρκων, κίνημα στο Γουδί, πρωθυπουργία Βενιζέλου.\n6. ανάπτυξη κριτικής ιστορικής σκέψης και συνείδησης ένταξη των γεγονότων σε ιστορικές περιόδους εξοικείωση με το λεξιλόγιο και τις μεθόδους της Ιστορίας ενασχόληση με τις πηγές της Ιστορίας και ανάλυσή τους εντοπισμός αιτίων και αποτελεσμάτων προσέγγιση μιας ιστορικής περιόδου με μελέτη όλων των πτυχών της.\n7. Α. ΩΣ ΠΡΟΣ ΤΟ ΓΝΩΣΤΙΚΟ ΑΝΤΙΚΕΙΜΕΝΟ: κατανόηση των εξελίξεων που οδήγησαν στη συμμαχία των βαλκανικών κρατών εναντίον της Οθωμανικής αυτοκρατορίας γνώση των κυριότερων γεγονότων των βαλκανικών πολέμων αποτίμηση των αποτελεσμάτων των βαλκανικών πολέμων - ιδιαίτερα για την Ελλάδα κατανόηση των νέων δυνατοτήτων και των νέων προβλημάτων της χώρας.\n8. μεγαλύτερο ενδιαφέρον και προσπάθεια μεταφορά στο χώρο και το χρόνο των γεγονότων και καλύτερη κατανόησή τους εξοικείωση με το ενεργητικό - διερευνητικό μοντέλο μάθησης προσέγγιση των ΤΠΕ ως εργαλείων μάθησης αναζήτηση πληροφορίας μέσω διαδικτύου χρήση εκπαιδευτικών λογισμικών χειρισμός διαδραστικού πίνακα.\n9. εξοικείωση με την ομαδοσυνεργατική προσέγγιση της γνώσης - απόκτηση ρόλων καλλιέργεια κριτικής και δημιουργικής ικανότητας οργάνωση και ανακοίνωση της ιστορικής γνώσης προφορικά και γραπτά ενεργός συμμετοχή στη διδακτική διαδικασία συνδυασμός της μάθησης με το εκπαιδευτικό παιχνίδι.\n10. Α. Διερεύνηση Β. Σύνθεση - Παρουσίαση Γ. Ανακεφαλαίωση - Εμπέδωση Δ. Αξιολόγηση\n11. ΧΑΡΤΗΣ ΒΑΛΚΑΝΙΩΝ 1913\n12. 1. Ποια ήταν τα αίτια και ποια η αφορμή των βαλκανικών πολέμων; Να λάβετε υπόψη και το διάγγελμα του Γεώργιου για την κήρυξη του Α΄ βαλκανικού πολέμου (σχ.βιβλίο,σ.85). 2. Να αναζητήσετε πληροφορίες για τη δολοφονία του βασιλιά Γεώργιου. 3. Ποιες μεταρρυθμίσεις συνεχίστηκαν μετά την εδαφική επέκταση της Ελλάδας; Ποια ζητήματα παρέμεναν εκκρεμή στην εξωτερική πολιτική;\n13. 1.Να δημιουργήσετε ένα χρονολόγιο με τα πιο σημαντικά στρατιωτικά γεγονότα του Α΄ και του Β΄ βαλκανικού πολέμου.\n14. 2.Να βρείτε πληροφορίες για την απελευθέρωση της Θεσσαλονίκης. Να μελετήσετε την πηγή και να σχολιάσετε τη σημασία της διάστασης Βενιζέλου - Κωνσταντίνου για την κατάληψη της πόλης.\n15. 3.Αφού διαβάσετε το γράμμα του στρατιώτη, να περιγράψετε σε ένα κείμενο 200 λέξεων περίπου τις συνθήκες που επικρατούσαν στο μέτωπο.\n16. 1. Να συγκεντρώσετε πληροφορίες για τη συσπείρωση των βαλκανικών κρατών κατά της Οθωμανικής αυτοκρατορίας. 2. Τι προέβλεπε η συνθήκη του Λονδίνου και η συνθήκη του Βουκουρεστίου για την Ελλάδα και τις εμπλεκόμενες χώρες; 3. Λαμβάνοντας υπόψη σας τις παραπάνω συνθήκες να αναφερθείτε στις συνέπειες των βαλκανικών πολέμων για τη χώρα μας.\n17. 1.Δείτε το χάρτη και καταγράψτε ποιες περιοχές εντάσσονταν στα σύνορα του ελληνικού κράτους το 1912, πριν ξεκινήσει ο Α΄ βαλκανικός πόλεμος.\n18. 2.Mελετήστε το χάρτη και περιγράψτε τις κινήσεις προέλασης του στρατού των Ελλήνων, των Σέρβων, των Βουλγάρων και των Μαυροβούνιων σε σχέση με τις εδαφικές διεκδικήσεις κάθε χώρας.\n19. 3.Παρατηρήστε το χάρτη της βαλκανικής χερσονήσου το 1913.Ποιες νέες περιοχές (Νέες Χώρες) ενσωμάτωσε η Ελλάδα στα σύνορά της; Ποιο κράτος φαίνεται να έχει αποκομίσει τα μεγαλύτερα εδαφικά κέρδη; Ποιο κράτος έχει υποστεί τις μεγαλύτερες απώλειες; Πόσο διαφέρει ο χάρτης αυτός από το σημερινό χάρτη των Βαλκανίων;\n20. 1. Να βρείτε και να αποθηκεύσετε στο φάκελο «βαλκανικοί πόλεμοι» φωτογραφίες από τους βαλκανικούς πολέμους. Τι πληροφορίες μπορούμε να αντλήσουμε από αυτές για τα μέσα, τον οπλισμό και τις συνθήκες που πολεμούσαν εκείνη την εποχή;\n21. 2.Δείτε την καρτ ποστάλ που κυκλοφόρησε στην Ελλάδα μετά τους βαλκανικούς πολέμους, όπου εικονίζονται ο Βενιζέλος και ο Κωνσταντίνος. Πώς χαρακτηρίζονται; Γιατί ο σχεδιαστής της χρησιμοποιεί αυτό το χαρακτηρισμό; Δικαιολογήστε την απάντησή σας σε ένα κείμενο 130-150 λέξεων, λαμβάνοντας υπόψη και την πηγή του σχολικού βιβλίου, σελ.86.\n22. 3. Είστε ένας Έλληνας δημοσιογράφος και καλύπτετε τον Α΄ βαλκανικό πόλεμο για την εφημερίδα Εμπρός. Μετά την κατάληψη της Θεσ/νίκης από τον ελληνικό στρατό γράφετε ένα άρθρο (200-250 λέξεων περίπου) για τη Θεσσαλονίκη (μιλήστε για την πόλη, για τους πληθυσμούς που ζούσαν εκεί, για την εντύπωση που σχημάτισαν οι Έλληνες για την πόλη, για τη σημασία που έχει για την Ελλάδα η κατάληψή της κτλ).\n23. 1. Να βρείτε ζωγραφικούς πίνακες, λιθογραφίες ή γελοιογραφίες με θέμα τους βαλκανικούς πολέμους. Δείτε και τον πίνακα «Η ναυμαχία της Έλλης» στη σελ.86 του σχολικού βιβλίου και συλλέξτε πληροφορίες για το γεγονός αυτό. 2. Να καταγράψετε τραγούδια που αναφέρονται στην απελευθέρωση των Ιωαννίνων. 3. Να σχεδιάσετε ένα σύντομο φανταστικό διάλογο μεταξύ Ε.Βενιζέλου - Κωνσταντίνου, όπου θα σχολιάζουν τις εξελίξεις μετά το τέλος των βαλκανικών πολέμων. Δύο από εσάς θα τον παρουσιάσουν στην τάξη ως ένα μικρό θεατρικό.\n24.  Παρουσίαση στο διαδραστικό πίνακα του υλικού που συγκέντρωσαν και δημιούργησαν οι μαθητές, με το συντονισμό του καθηγητή.  Συζήτηση - συμπεράσματα.\n25.  Θα προβληθεί στο διαδραστικό πίνακα το ντοκιμαντέρ του National Geographic Βαλκανικοί Πόλεμοι 1912-1913.  Οι μαθητές χωρισμένοι στις ομάδες τους θα εμπεδώσουν τις γνώσεις που απέκτησαν παίζοντας στο διαδραστικό πίνακα τα παιχνίδια Βαλκανογνωσία και Ζευγάρια.\n26. 15λεπτο κριτήριο αξιολόγησης των μαθητών. Όλες οι διδακτικές διεργασίες που προηγήθηκαν (φύλλα εργασίας, παρουσιάσεις ομάδων, συζήτηση, παιχνίδια) συνυπολογίζονται στην αξιολόγηση των μαθητών στη διδακτική ενότητα. Πρόταση αξιολόγησης του μαθήματος από τους ίδιους τους μαθητές (ως στοιχείο ανατροφοδότησης και δείκτης απήχησης της διδακτικής διαδικασίας στους μαθητές).\n27. ΛΟΓΟΤΕΧΝΙΑ : ανάγνωση κειμένων, όπως Σ. Μυριβήλης, Το λουλούδι της φωτιάς (διήγημα) Π. Δέλτα, Στον καιρό του Βουλγαροκτόνου Π. Δέλτα, Για την πατρίδα ΓΕΩΓΡΑΦΙΑ : χρήση Google Earth ή Centennia. ΓΛΩΣΣΑ : εξεύρεση - σχολιασμός εφημερίδων της εποχής. Σύνδεση με την ενότητα Ειρήνη - Πόλεμος. ΣΤΑΤΙΣΤΙΚΗ : συγκριτικός πίνακας πληθυσμιακών δεδομένων και εθνολογικής σύστασης της Ελλάδας πριν και μετά τους βαλκανικούς πολέμους.\nNίκος Καζαντζάκης Ένα ανήσυχο πνεύμα, ένας ασυμβίβαστος στοχαστής


Don't miss a single Battlefield 2042 trailer: grhome.info/drink/PLLpjKzWIuEfmclIuGkkeHjJ0I5mq2zOUG\nJimella PelaezΠριν 3 ημέρες\nFlex CraftΠριν 5 ημέρες\nChris RichmondΠριν 5 ημέρες\njaysol191Πριν 9 λεπτά\nStorm K-1Πριν 12 λεπτά\nLoosguys88 XboxΠριν ώρα\nAlbashir AbdiΠριν 5 ώρες\nSHELTON VIEIRAΠριν 7 ώρες\nHandsome DudeΠριν 7 ώρες\nChristofferΠριν 9 ώρες\nYoung QΠριν 9 ώρες\nAnti-990Πριν 10 ώρες\nAnti-990Πριν 8 ώρες\ngas mask gamingΠριν 8 ώρες\nA Random GuyΠριν 11 ώρες\nA Random GuyΠριν ώρα\nColetheKing2002Πριν 3 ώρες\nJoshua LoΠριν 11 ώρες\nYOUSAF!! BAJWA!!Πριν 13 ώρες\nMadyan ArashyΠριν 13 ώρες\nDavid jakubekΠριν 15 ώρες\nMusic AcademyΠριν 16 ώρες\nSmittSandΠριν 16 ώρες\n一日一食チャンネル2Πριν 17 ώρες\nJudge TikiΠριν 17 ώρες\nJudge TikiΠριν 8 ώρες\nRie GezΠριν 19 ώρες\nKeith BurtonΠριν 20 ώρες\nhugo bordonΠριν 21 ώρα\naguguwinΠριν 21 ώρα\naguguwinΠριν 8 ώρες\nDaniel BarriqueloΠριν 23 ώρες\nRuneΠριν 23 ώρες\nPharrzideΠριν 11 ώρες\nTommy CastroΠριν ημέρα\nDavid jakubekΠριν ημέρα\nINFERNO SPECTREΠριν ημέρα\nZahin AKΠριν ημέρα\nThe Colin ShowΠριν ημέρα\nKaiser EpsilonΠριν ημέρα\n[ *Ruby: Navy* ]Πριν 15 ώρες\nAryan KashyapΠριν ημέρα\nBunny NoctisΠριν ημέρα\nMichael AΠριν 23 ώρες\nMichael AΠριν ημέρα\nMoustashley / TyranatortoiseΠριν ημέρα\nJohn von ShepardΠριν ημέρα\nA WinterΠριν ημέρα\nBörni lΠριν ημέρα\nAnthony WhitbreadΠριν ημέρα\nRichard AvelinoΠριν 2 ημέρες\nT. MoendaΠριν 2 ημέρες\nmr.vΠριν 2 ημέρες\nRonel DellΠριν ημέρα\nNaziΠριν 2 ημέρες\nNexosVBΠριν 2 ημέρες\nFLYGAMEΠριν 2 ημέρες\nRafin HabiburΠριν 2 ημέρες\nMartin TΠριν 2 ημέρες\nVardhan ShrivastavaΠριν 2 ημέρες\nJakobΠριν 2 ημέρες\nGhNN TVΠριν 2 ημέρες\nIgnas GalminasΠριν 2 ημέρες\ndotΠριν 2 ημέρες\nMoonMan man of moonΠριν 2 ημέρες\nRix G5Πριν 2 ημέρες\nTenevryzΠριν 20 ώρες\nIdfkΠριν 2 ημέρες\ncloloudΠριν 2 ημέρες\nLightningΠριν 22 ώρες\nenam alsrayheenΠριν 2 ημέρες\ntzantΠριν 2 ημέρες\nJosh EscalanteΠριν 2 ημέρες\nTeejay MundocΠριν 2 ημέρες\nMind your BusinessΠριν 2 ημέρες\nShaquille O’NeilΠριν 2 ημέρες\nKermit The FrogΠριν 3 ημέρες\nTommy WattsΠριν 3 ημέρες\nCoffee mugΠριν 3 ημέρες\nJimmy VeeΠριν 3 ημέρες\nNukeΠριν 3 ημέρες\nMason BlackΠριν 3 ημέρες\nbassicuk1986Πριν 3 ημέρες\nOzkdrittΠριν 3 ημέρες\nNest MΠριν 3 ημέρες\nROKΠριν 3 ημέρες\nJason GibsonΠριν 3 ημέρες\nChisha SinyangweΠριν 3 ημέρες\nMartin Szántó-NonnΠριν 3 ημέρες\nJames PatagueulΠριν 3 ημέρες\nridred309Πριν 3 ημέρες\nKay CeeΠριν 3 ημέρες\nLudvig HΠριν 3 ημέρες\nLego SellerΠριν 3 ημέρες\nUNREAL UNREALΠριν 3 ημέρες\nShyMe BcΠριν 3 ημέρες\nCorporate AgentΠριν 2 ημέρες\nAntG TVΠριν 3 ημέρες\nTheKingOfBarsΠριν 3 ημέρες\nPally ProΠριν 3 ημέρες\nLowly Roblock30Πριν 3 ημέρες\napex foreverΠριν 3 ημέρες\nScotty SmithyΠριν 3 ημέρες


Το χρηματιστήριο εγείρει πολλά ερωτήματα και είναι γεμάτο με πολλά ακατανόητα, ειδικά για αρχάριους επενδυτές. Για να διαλύσουμε μερικές από τις πιο δημοφιλείς αμφιβολίες των νεοεισερχόμενων, απευθυνθήκαμε στον Διευθυντή του επενδυτικού και εμπορικού κέντρου εκπαίδευσης Sergey Briz.\nΜας έδωσε κάποιες συστάσεις για το τι πρέπει να γνωρίζει ένας επενδυτής πριν ξεκινήσει το ταξίδι του..\n1. MICEX Exchange και άλλοι ιστότοποι\n2. Χάνοντας χρήματα\n3. Συντριβή της αγοράς\n4. Το χρηματιστήριο δεν είναι μόνο για άτομα με την κατάλληλη εκπαίδευση ή μαθηματική νοοτροπία\n5. Επένδυση όχι μόνο για τους πλούσιους\n7. Φόβος να κρατάτε χρήματα σε αποθέματα για μεγάλο χρονικό διάστημα\nΤο Χρηματιστήριο της Μόσχας είναι σχετικά νέο και έχει πολλές ελλείψεις. Ο αριθμός των εκδοτών, “blue chips”, διαθέσιμα μέσα στο Χρηματιστήριο της Μόσχας δεν μπορεί να συγκριθεί με ξένους. Φυσικά, θα πρέπει να επενδύσετε σε νόμισμα, αλλά έχετε επίσης εισόδημα σε δολάρια ή ευρώ.\nΔεν είναι δυνατή η επένδυση στο Χρηματιστήριο της Μόσχας για την εφαρμογή ορισμένων κερδοφόρων στρατηγικών. Συγκεκριμένα, η επιλογή αυτού του ιστότοπου καθιστά αδύνατη την επένδυση στην ανάπτυξη μερισμάτων. Απλώς επειδή δεν έχουμε εταιρείες που όχι μόνο πληρώνουν μερίσματα, αλλά και τις αυξάνουν σταθερά για δεκαετίες στη σειρά.\nΑυτό περιλαμβάνει επίσης τον φόβο να μην γνωρίζουν ξένη γλώσσα για όσους θέλουν να εισέλθουν σε ξένες χρηματιστηριακές αγορές. Ωστόσο, η γλώσσα των αριθμών είναι καθολική και στις περισσότερες περιπτώσεις δεν θα χρειαστείτε αγγλικά. Πρέπει να μάθετε μόνο μερικούς όρους. Εάν επενδύσετε στη Δύση μέσω ενός Ρώσου μεσίτη, τότε το γλωσσικό εμπόδιο εξαφανίζεται από μόνο του, και οι ξένοι μεσίτες έχουν συχνά ρωσική γλώσσα υποστήριξη.\nΤο χρηματιστήριο δεν παρέχει καμία εγγύηση, τα γεγονότα σε αυτό αλλάζουν με μεγάλη ταχύτητα και είναι αδύνατο να προβλεφθεί πώς θα αντιδράσει το πλήθος της αγοράς σε συγκεκριμένες ειδήσεις. Στο χρηματιστήριο, μπορείτε πραγματικά να χάσετε χρήματα.\nΓια να προστατεύσετε τον εαυτό σας όσο το δυνατόν περισσότερο, πρέπει να επιλέξετε μια στρατηγική που δεν υπόσχεται υψηλά επίπεδα, για παράδειγμα, για να σας κάνει εκατομμυριούχος σε ένα χρόνο με ελάχιστες οικονομικές επενδύσεις. Κάθε βήμα σας πρέπει να είναι ισορροπημένο και να μην βασίζεται στις απόψεις των «ειδικών» που ακούγονται στην τηλεόραση, αλλά στα δικά σας κριτήρια για την επιλογή περιουσιακών στοιχείων για το επενδυτικό σας χαρτοφυλάκιο.\nΔεν πρέπει να ξεχνάμε τη διαφοροποίηση των περιουσιακών στοιχείων. Η ιστορία γνώρισε επιτυχημένα παραδείγματα όταν ένα άτομο πέρασε όλη του τη ζωή αγοράζοντας μετοχές σε μία μόνο εταιρεία και πέθανε εκατομμυριούχος. Αλλά μια προσπάθεια επανάληψης αυτής της εμπειρίας μπορεί να καταλήξει σε αποτυχία. Είναι καλύτερο να αγοράσετε μετοχές εταιρειών από διάφορους τομείς της οικονομίας και όχι μόνο μετοχές, αλλά και ομόλογα, ETFs, προσπαθώντας να προσφέρετε τη μέγιστη ποικιλία στο χαρτοφυλάκιό σας. Σε αυτήν την περίπτωση, η αποτυχία μίας ή δύο επενδύσεων δεν θα προκαλέσει την κατάρρευση ολόκληρου του επενδυτικού χαρτοφυλακίου..\nΟποιαδήποτε επένδυση πρέπει να μελετηθεί και να σταθμιστεί, και είναι καλύτερο να αγοράσετε τίτλους όταν η αγοραία αξία τους βρίσκεται στο τοπικό κατώτατο σημείο. Ή, τουλάχιστον, δεν είναι υπερτιμημένο, όπως συμβαίνει συχνά με δημοφιλή περιουσιακά στοιχεία που σχετίζονται με εταιρείες με μεγάλα ονόματα. Φυσικά, πρέπει να αγοράσετε όχι με συμπάθεια, αλλά από τα αποτελέσματα της ανάλυσης. Αυτή είναι μια απλή διαδικασία που δεν πρέπει να τρομάξει τους αρχάριους επενδυτές. Αντίθετα, συλλαμβάνει πολλά που μετατρέπεται σε χόμπι.\nΑυτό συμβαίνει περιοδικά σε οποιαδήποτε αγορά. Επιπλέον, μια κατάρρευση σε ένα σημείο του πλανήτη θα ανταποκριθεί σίγουρα ακόμη και στις πιο απομακρυσμένες γωνίες. Αλλά η επένδυση προϋποθέτει ότι περιμένετε να διατηρήσετε την επένδυσή σας μαζί σας από πολλά χρόνια έως αρκετές δεκαετίες. Κατά τη διάρκεια αυτής της περιόδου, ο θόρυβος θα ηρεμήσει και εκείνες οι εταιρείες που έχουν πραγματικά αξία θα επιστρέψουν σίγουρα στις θέσεις τους. Εάν δεν υποκύψετε σε γενικό πανικό και δεν πουλάτε περιουσιακά στοιχεία όταν αρχίζουν να μειώνονται οι τιμές, τότε δεν θα αισθανθείτε τη διαφορά. Αυτό πρέπει να γνωρίζει ο επενδυτής – είναι επιτακτική ανάγκη.\nΣτην πραγματικότητα, ο επενδυτής είναι πραγματικά διαφορετικός στη σκέψη του, αλλά αυτό δεν σχετίζεται με την ικανότητα επίλυσης εξισώσεων στο μυαλό. Ένας επενδυτής είναι ένα άτομο που μπορεί να δει τη μεγάλη εικόνα χωρίς να επικεντρώνεται στο τι συμβαίνει αυτή τη στιγμή. Μια ευρεία προοπτική βρίσκεται μπροστά στα μάτια του, και με μια τέτοια άποψη για το τι συμβαίνει, είναι σαφώς ορατό τι θα έχει σημασία και τι θα παραμείνει φασαρία.\nΛαμβάνουμε ορισμένα γεγονότα πιο σοβαρά από ό, τι στην πραγματικότητα. Δέκα χρόνια αργότερα, κανείς δεν θα τους θυμάται. Δεν χρειάζεται να αναβάλλετε την είσοδο στο χρηματιστήριο έως ότου έχετε μελετήσει τα βιβλία όλων των γκουρού επενδύσεων. Αρκεί να αποκτήσετε ένα σύνολο αρχικών γνώσεων και να συνεχίσετε να σπουδάζετε για τα επόμενα χρόνια, και ίσως καθ ‘όλη τη διάρκεια της ζωής.\nΦυσικά, είναι αδύνατο, έχοντας επενδύσει μια δεκάρα, να αρχίσουμε να λαμβάνουμε δεκάδες χιλιάδες ρούβλια. Σε αυτήν την αρχή κατασκευάζονται απάτες και πυραμίδες και όλοι γνωρίζουμε πώς τελειώνει αυτή η επιδίωξη του εύκολου και γρήγορου κέρδους.\nΩστόσο, δεν υπάρχει καμία ανάγκη να μεταφέρετε αμέσως μεγάλο κεφάλαιο στο χρηματιστήριο. Μερικές φορές οι άνθρωποι παίρνουν ένα σοβαρό χρηματικό ποσό, για παράδειγμα, μετά την πώληση ενός διαμερίσματος ή ενός αυτοκινήτου και αποφασίζουν ότι θα είναι ένα έξυπνο βήμα για την αγορά του ποσού των αποθεμάτων που έχουν ληφθεί. Αλλά μια τέτοια πράξη είναι γεμάτη με αρνητικές συνέπειες. Είμαι ισχυρός υποστηρικτής της σταδιακής και συνεπούς επένδυσης. Η έλλειψη λογαριασμού με μεγάλο αριθμό μηδενικών δεν πρέπει να σταματήσει κανέναν. Μπορείτε να ξεκινήσετε με το ποσό με το οποίο ανοίγετε έναν λογαριασμό μεσιτείας. Είναι σημαντικό να ανανεώνετε τακτικά το επενδυτικό σας χαρτοφυλάκιο..\nΑυτό που πρέπει να γνωρίζει ένας επενδυτής είναι ότι μέσω της τακτικής αγοράς κινητών αξιών που έχουν περάσει τα κριτήρια επιλογής σας επιτυγχάνεται το μέγιστο αποτέλεσμα της επένδυσης. Ακόμα κι αν η διαδικασία είναι σταδιακή.\nΤο γεγονός ότι για κερδοφόρες επενδύσεις θα χρειαστείτε τη βοήθεια ειδικά εκπαιδευμένων ατόμων είναι ένας μύθος που είναι πολύ ευεργετικός για αυτούς τους ανθρώπους. Οι οικονομικοί σύμβουλοι εργάζονται αποκλειστικά για τη δική τους ευημερία και όχι για εσάς. Το κέρδος που μπορούν να κερδίσουν με τη διαχείριση των χρημάτων σας, μοιράζονται σωστά μαζί σας.\nΑλλά οι απώλειες θα είναι 100% μόνο δικές σας. Πολλοί άνθρωποι έχουν προχωρήσει πολύ στο χρηματιστήριο μόνοι τους, έχουν γεμίσει τα χτυπήματά τους και μπορούν να σας διδάξουν πώς να μετακινηθείτε σε επικίνδυνα μέρη. Φυσικά, σε αυτήν την περίπτωση, θα πρέπει να απαντήσετε μόνοι σας για τις αποτυχίες σας, αλλά η επιτυχία θα είναι διπλά χαρούμενη.\nΣτη Δύση, η επένδυση αποτελεί από καιρό μέρος της ζωής μιας μέσης οικογένειας, και πολλοί κάνουν χωρίς οικονομικούς συμβούλους, χρησιμοποιώντας τη δική τους, απλή στρατηγική. Οι έμπειροι και ταλαντούχοι ειδικοί δεν είναι τόσο εύκολο να βρεθούν, ακόμη και ένας τέτοιος επαγγελματίας δεν μπορεί να εγγυηθεί κέρδος. Σε κάθε περίπτωση, θα λάβει το μισθό και τις προμήθειές του, χωρίς να διακινδυνεύσει τίποτα εκτός από τα σκληρά κερδισμένα χρήματά σας. Δεν πρέπει να περιμένετε ότι ένας ξένος θα υποστηρίζει την οικονομική ευημερία κάποιου άλλου, εκτός από τη δική του.\nΗ επένδυση, σε αντίθεση με τις συναλλαγές, έχει πολλά πλεονεκτήματα. Συγκεκριμένα, δεν χρειάζεται να αγοράζετε και να πουλάτε συχνά περιουσιακά στοιχεία, κάτι που σας επιτρέπει να μειώσετε τις προμήθειες μεσιτείας. Λιγότερη προμήθεια – έχετε περισσότερα οφέλη.\nΠρέπει να θυμόμαστε ότι η πώληση μετοχών δημιουργεί κέρδη, τα οποία φορολογούνται αναλόγως. Υπάρχουν όμως στρατηγικές που υποθέτουν ότι τα περιουσιακά στοιχεία βρίσκονται στα χέρια σας εδώ και δεκαετίες. Για παράδειγμα, επενδύσεις μερισμάτων. Η ουσία αυτής της μεθόδου είναι η επανεπένδυση των πληρωμών μερισμάτων σε αποθέματα, ενισχύοντας έτσι τη ροή μερισμάτων. Περισσότερες μετοχές – περισσότερα μερίσματα.\nΚανείς δεν μπορεί να κοιτάξει το μέλλον. Αλλά αν προσεγγίσετε την επιλογή των κινητών αξιών στρατηγικά, μην βιαστείτε από την μια πλευρά στην άλλη στις παραμικρές διακυμάνσεις στην αγοραία αξία του επενδυτικού σας χαρτοφυλακίου, η επένδυση χρημάτων σε περιουσιακά στοιχεία που αποτελούν αντικείμενο διαπραγμάτευσης για μεγάλο χρονικό διάστημα θα φέρει καλά αποτελέσματα.


Ο εθελοντισμός ωφελεί την υγεία! | ONLINE-PRESS\nΑρχική Υγεία Ο εθελοντισμός ωφελεί την υγεία!\nΠροηγούμενο άρθρο«Προσβολή για την Ελλάδα το Υπερταμείο»\nΕπόμενο άρθροΟΙ ΦΟΒΟΙ ΤΟΥ ΣΥΡΙΖΑ ΚΑΙ Η ΕΥΚΑΙΡΙΑ ΓΙΑ ΤΗ Ν.Δ.